
Vlasť. Prečo vlasť? 


Ako dnes cítiš s hrôzou, že si mal 
závratne rád, že s nežnosťou si pozeral 


na prvé kvety... 


Ľahko, nadpozemsky ľahko byť vtá- 
kom, hniezdom, ktoré dlho čakalo, ťažko 
však nosiť úplnejšie bytie, keď vidíš práz- 


dne oslnené azúry. 


K. STRMEŇ. 

MIKULÁŠ ŠPRINC 
VINOHRAD 


Ugo GraziotHi: Básnik Mikuláš Šprinc 
(terracotta, 1949) 


PADAJÚ HLAVY 


PADAJÚ HLAVY 


Jak borovice na horách 

padajú živé ľudské hlavy 

za teba drahá, rodná zem, 

za rubín tvojej nesmrteľnej slávy: 


za to, že mala si raz odvahu 
pod voľným slnkom kráčať, 
že deti tvoje spievaly 

jak kédle mladých vtáčat: 


že meno tvoje tupené sa skvelo 
jak v rozčerení zôr sa blyští štít, 
keď máj ti sadal na čelo 

a vôľa tvoja ako dynamit 
štiepala panciere. 


V žalároch hnije tvoja mlaď 

a na jej prsia vypaľujú kríž: 

takto nás učia zabúdať. 

No ty to dneska netajíš, 

vzpínajúc srdce svoje k svetlám, 

a hoc na hrdle spočíva ti srp, 

vieš cestu k svojim spodným žriedlam, 
a ponad cudzie skrvavené prápory 
tvoj vždor sa dvíha v hneve partizána, 
keď v noci nesie tvoje právo na hory. 


Padajú hlavy na nádvoriach väzníc 

a rána pijú tvoju sladkú krv. 

Zem slovenská, ty láska moja zúfalá, 
ďaleko tuná v dyme komínov 

čuť spevy tvojich spustošených viníc 

a úzkosť tvoju, ktorá stále spievala 

do rytmu mojich emigrantských krokov. 


Poľujú na nás ako na zver, na kmínov, 
ale ty žiješ, kvitneš denne v našej láske, 
ty stokrát krásna v smútku svojich okov, 
nateraz sen náš pochovaný za živa. 


No tvoja smrť je iba zdanlivá, 

bo Ježiš Kristus, Vládca Slobody a Práva, 
Ťa vezme za ruku jak Jairovu dcéru, 

a jazvy zbelejú jak veľkonočná sláva, 

ty, ktorá bojuješ za veľkú svätú vieru. 


MUČENÝM SLOVENSKÝM 
ŠTUDENTOM 


Železo lásku nezlomí 

a kati vaši vraždia márne: 
nad zemou vanie Boží Duch 
a večer chodí do mučiarne. 


Pozri si prsia, mladý kamarát, 
škvrčala včera tvoja koža: 

možno, že zajtra dodýchaš, 

no pravdu s tebou pod zem nepoložia. 


Padli z vás stovky, tisíce, 

a Boh vie, koľkí ešte padnú: 
ak nik, tak vietor vyspieva 
hrdinskosť vašu bezpríkladnú. 


Vzpiera sa mladosť vaša hrdo 
a súdruhovia kynožia vás márne: 
bo miluje vás Boží Duch 


a veje ku vám do mučiarne. 


Za Boha, za štát, za právo 
trhajú vaše plnokrvné svaly: 
krv strieka vrahom do tvári 

a srdcia vaše tvrdnú ako skaly. 


Vzpína sa hruď a svierajú sa päste, 
dnes láska k rodu—to je vaša vina: 
s poslednou silou zatni zuby, 

už v diaľke hučí guľomet a mína. 


ĽUDOVODEMOKRATICKÁ 


I vy spievate, ale dosveta, 
spev je vec vpravde nevinná: 
čo biele je, to biele je 

a červená je lacná malina. 
Koho Boh raní slepotou, 

nič mu už nehovorí farba: 
komolí slová ako papagáj 

a ruka mu ich čarbe. 


Všetko sa stalo červeným, 
vody a hviezdy, chlieb i sad, 
spustlo vám srdce ako Sahara, 
poriadnu báseň nevie napísať. 
Ohlušujete samých seba, 
tlampáč je inšpirácia. 

Jak ryba na brehu 

je bez slobody básnik: 

na hanbu múzam 

a terčom posmechu. 


Červená, červená a jalová: 
Štítnický, Rak a Bendová. 


STRATENÁ OÁZA 


Ach, všetko prijať za teba z rúk osudu a zla, 
ísť svetom bez cieľa jak idú chladné vetry: 
môj stesk si večer v tvojich lesoch ustiela, 
však ty si vždycky ďalej v každom kilometri. 


Padajú listy, padajú, a to už jeseň druhá: 
sberačky idú z viníc v Modre, v Bratislave, 
kým pri jazere Erie kriesim svojho ducha 

a blesky vzdoru križujú mi v hlave. 


"Ej, už sa na tej hore lístie červeneje,“ 

zo zeme mojej rastú čiernesivé mohyly: 

preráža smútok ako plameň cez nádeje, 

spravili z bratov otrokov, ale tých hrdých zabili. 


4 


Ďaleko, ďaleko, a predsa v láske blízko, 
stratená oáza, čo vábiš v mojej púšti: 
no prístup k tebe stráži čierne psisko, 
kosák a kladivo mu dali do čeľustí. 


Neprídem domov, neplač, drahá mať! 
Zarastie krovím, trávou rodný prah: 
budem tu s vrahom vaším bojovať 

a teba stretnem u Boha a na hviezdach. 


Ďaleko, ďaleko, a predsa v láske blízko, 
na bledom čele cítim baršún tvojich [íc, 
a v noci zase padať slzy na ohnisko 
jak húfy bielo rozpálených vlasatíc. 


BRIEŽDENIE 


To šeré novembrové ráno, 

keď v prvom snehu počína sa brieždiť, 
keď nieto stôp, len matný odraz hviezd 
pod nohami sa svíja. 

Ach, hviezdy pod nohami 

a lásky, ktoré tejto noci padly 

a smútky našich matiek ďaleko, 
zúfalstvá väzňov, biely končiar hladu, 
skučanie nervov strhaných a tma, 

tma v póroch tvojej bytosti: 

ten závrat z toho, čo sa nevráti. 

Ô, lampa osudu a sliepňajúci knot, 


zastokni mi ho hlbšie do srdca. 


Z každého atomu sa kvapka vyroní, 

bolesti kvapka, rovnováha chvíľ. 

Keď kladieš ťažko nohy do snehu, 

ty, srdce, s cesty neodchýľ 

a zastaň 

pod stromami bielymi a načúvaj, 

jak ľahko nesú farchu svojho osudu. 

Ale my! Ale my! 

Nám sa to všetko ináč zhraničí: 

na naše chrbty neprilieha 

osudu nášho ani jedno sedlo. 

Priekom sa stavia všetko na srdce: 

ako i toto novembrové ráno, 

keď sneh sa topí v stupajoch 

pod páľou nervov, mozgu, srdca. 

Bliká jak svetlo rádiovej veže: 

vysiela, mlčí, vysiela a hrá. 

Ide sa. 

Padajú hviezdy na stupaje. 

Nad mestom vecheť ohnivý 

jak zapálená hriva Pegasa: 

to srdce moje tulácke! 

Pod ním je zem a nad ním 
mlčanlivé nebesá. 


DONBAS 


Prach čierny sadá na pery, 
čierna je jeho príchuť 
a srdce sa s tým usmieri, 


že nám tu treba zhynúť. 


Už miesto krvi koluje 
v nás iba hlad a zima, 
kým smrť nám nádej maľuje 


poslednú medzi ostatnýma. 


V uholných baniach v Donbase 
o vlasti spieva hustý prach, 
kde Slovák sníva o kráse 


v podzemných ruských temnotách. 


Prečo sme tuná, Kriste Pane, 
a kto nás tuná vraždí? 
Čakáme skrehlí na svitanie 


len v trestaneckom plášti. 


Prach čierny sadá na pery, 
čierna je jeho príchuť 
a srdce sa s tým usmieri, 


že nám tu treba zhynúť. 


Zahvízdal vietor nad štôlňou, 
dnes zase padli mftvi traja: 
ich smútok prešiel do ohňov 


a odkaz pomsty do rodného kraja. 


Jak psov nás zajtra zahrabú, 
žalmy nám budú spievať vtáky: 
nad našou smrťou zaplačú 


len ťažké ruské mraky. 


Na srdce sadá čierny prach, 
Ježišu Kriste, krivdy naše pomsti: 
po lícach našich steká strach, 

my, vydedenci ľudskej dôstojnosti. 


Ach, bez nás prídu kvety na jablone 
a doma smútkom zvädnú naše ženy: 
keď jar zas bude vydychovať vône, 
budeme vrahom všetci premožení. 


Vy, ktorí v Paríži dnes budujete mier 
a davy pozdravíte s víťazného voza, 
hľaďte na peny našich pier, 

jak žaluje v nich zúfalstvo a hrôza. 


NENAHRADITEĽNÁ 


Ťažko fa bolo nemilovať strašne 

a mladosť tvoju v strapcoch vinohradu, 

keď lúky voňaly a v miliónoch tvarov 

tvoj život vrel, jak v rozblčaní vášne 

prepuká sila z priepadliska hladu 

a naplniť chce to, čo prázdnym nechal život: 
to právo splnu, právo vlastnej podoby. 
Dnes prikrývaš tých, ktorí padli za teba 

a ruže svoje rozsypávaš na hroby. 


Vyrval som vlastné srdce z tvojich pís 
—mali sme iba jedno v láske spoločné—, 
lež keď ho nesiem trasúce sa v rukách, 


stesk preniká ma ako zima skrz-naskrz, 
a keď sa spustia na zem tiene polnočné, 
si stále pri mne, žeravá jak cit, 

jak samota pri Božích mukách 


a prázdno, ktoré nemôže sa naplniť. 


Na všetkých cestách dujú vetry divé 
—ďaleko skrytosť tvojich tmavých údolí — 
a každý suchý list, čo zachytí mi líce, 

páli jak iskra kruto, opravdive. 

A žiale dozrú ako klasy na poli, 

ponúkajúc ti plné makovice 

horkosti a sľz, ktoré s tvojich hviezd 

padly a rastú s koreňami v tebe 

na kraji mojich emigrantských ciest. 


KÝM JEDEN BUDE TRPIEŤ Z VÁS 


Kým jeden bude trpieť z vás, 
bude to bolesť moja, 

tfň môjho nepokoja: 
osamotený hlas 

zakričí silne, zas a zas, 

hlas hľbky, ktorá dýcha, 
ktorá má právo byť, 

v ktorej sa vlní ozvena 
spravodlivosti. A nie pýcha 
samotárskeho básnika. 

Na ranu peru priložiť: 

bolesť je hodná úcty. 


Svet je jak stará kalika, 

platia v ňom už len tucty: 
slová a slová, biedny prach. 
Najmä tu, a najmä tam 
slobodne rečnia blázni: 

a to sa hádže hrach 

na múr, kde ako prenáramný klam 
blahobytne si visia vavríny. 
Povinnosť, básnik: Žasni! 

Ak nie, máš spočítané hodiny. 
Ale aj tuná nad pohodlie 
vznáša sa hlas, tvoj bronie 

a žiari do mlák 

jak oko orlie. 

Nie inak. Tak. 


BÁSNIKOVI VO VLASTI 


Kým ty si doma ostal samotárom, 

ja držím meč tu za voľnejší zajtrajšok, 
stínajúc hlavy nerestiam a svárom 

a brániac farby tvojej domoviny: 

tú česť, čo padne všetkým malým— 


veľkosti krásny dôvažok. 


Lež ty len spievaj, spievaj oddane, 
čo napokon nám ešte ostáva? 

Ty básnik ticha, pokory a hôr, 
hlásajúc všetkých vecí sbratanie. 


Bo cítiš, ako prší v rannej rose únava 

a boží prst sa vohni kladie na obzor. 

Videl som mestá, veže, kraje, moria: 

na slaných brehoch jedol som chlieb s pieskom 
a smysly moje, v ktorých túžby nedohoria, 

jak deti sicílske sa preháňaly s vreskom 

po šírych pláňach skúsenosti novej 


s pečaťou sľz a krásy rubínovej. 


To všetko videl som a žil aj za teba, 
prekliaty stokrát pánmi rodných hrobov. 
Zo srdca ostala len prázdna pahreba 

a pod ňou láska strašná, mučivá, 

čo chodí sa mi dívať večer do oblokov: 


vlasť moja, pochovaná zaživa. 


Môj prúd tak hladko neuplynie 

jak slohy tvoje, sýte vôňou domova. 
No cit môj ako zeleň v rozmaríne 
cez všetky roky nehatene dužie: 

a srdce moje iskrí ako nákova, 


hoc slza padá, padá do kaluže, 


kde stojí vlasť a hrdlo ešte slobodné 
zastreto spieva, kričí úzkosť bytostnú, 
kým spoločný vrah ti ho prebodne 
krivákom pomsty, ktorá z pekla vyviera. 
Spievaj len, básnik, spevy putá rozotnú 
a hanbu vášho červeného panciera. 


Twin Lakes, 3. augusta 1947 


DNES 


Neáústup z boja, Slovensko, drž si slávu: 
čo vzácne v tebe — nesmrteľné je. 
Boh zmení farbu tvoju popolavú 

na bielu žiaru večnej nádeje. 


Víťazstvo patrí tým, čo držia 
jak smreky tvoje nápor zlosti: 
nie je to búrka posledná, ni prvšia, 
zúriaca zavše v časoch nevoľnosti. 


Schúlené v sebe ako srdný jež, 
nachádzaš samo sebe v chráme: 
len tvrdé buď a zvučné ako spiež, 
my vyhnanci fa nikdy nepredáme. 


Čo s nami bude, to je vedľajšie. 
Ak padneme, to bude tvoja chvála, 
a naša krv jak zore raňajšie, 

ktoré noc dlhá tebe darovala. 


Nepokoj náš a naša istota, 
najkrajšia náplň našich snov: 
červený kat sa chechotá — 
pán šibeníc a povrazov. 


Ale ty stoj a ruky k Bohu slož, 
križ prezidentov obojručne drž: 
kráľovstvo svoje rozprestiera lož, 
no mračná sú už zrelé na prietrž. 

Lebo aj tebe príde vykúpenie 
zpod jarma krutých vladykov, 

keď raz za tvoje strašné pokorenie 
hovoriť bude železo a kov. 


SLOVENSKO MOJE 


Začali lámať skošatenú korunu, 

nádheru vnútra, otvorenú srdciam hviezd: 
to pole letné s belasými nevädzami, 

kde pásik ľanu máva na tisíce očí, 

a kde sa nebo spúšťa do úžľabín ciest, 

jak keby spočinúť si chcelo medzi nami. 


Povedzte, žnice, čo ste vyšly zrána 
so srpom citu vyznať ľúbosť zemi, 
či nestrely ste našu lásku žhavú, 

čo na ramenách niesla bolesť Pána 
a sadala si pod topoľom v tieni, 
do dlaní tvár si kryjúc popolavú? 


Začali lámať skošatenú korunu, 
konáre v kvete poznášali na kopy, 
zem dobrá pije mlčky slzy kvetné: 
len tá ich pieseň ako vtáča z konopí 
vzniesla sa, vzlyká, ševelí a krúži 

jak vzdych, keď kráse v smrti uniká, 
poslednú rozkoš cíti z toho, že tu bol, 
a nežne ako motýľ na prášnikoch ruží 
spočinie v Bohu celkom zmenený. 

Požehnaj, Pane, tieto premeny, 
ovocie múk, čo takto dozrely 

i nalialy sa silou vnútornou. 
Nepremeň všetky lúče na strely, 
zem tá sa bráni láskou úpornou, 

a hoc z nej bude iba okyptený kmeň, 
až jedna z tvojich jarí zase príde, 


zažne sa v kvetoch ako pochodeň. 


Berú mu všetko, čo mu možno vziať, 

čo stáročia tu naskladaly v fažkom toku, 
stekajúc ako rajské rieky s štyroch strán. 
Dobrý bol zemiak, kvitla v lete bujná vňať: 
keď časy chcely, išiel ľud ten do útoku 

a bil ho Avar, bil ho Turek, bil ho vicišpán. 


Kým jedny hlavy padly, rástly zatiaľ druhé 
jak na jeseň, keď bujnie hustá mládza 

z tajomnej vône zkoseného sena. 

Vystreté farby dolín jagaly sa v dúhe 

a ako vzdorná, nerozborná hrádza 
chránily slávu slovenského mena. 


Ako by boly prišly plodné búrky Turíc, 

svet boží srástal s prirodzeným dovedna 

a v klenbách katedrál sa vracal k Bohu zpät. 
Dar života a šťastia prúdil stále z viníc 

a palác prezidentov a či chatrč posledná — 
všetko to bolo čisté ako poľný kvet. 

Jak vznešene sa stvárnil tejto zeme duch, 
k výškam sa dvíhal, posolstvá ich sial 

do brázdy žírnej, do skál, do svahov. 
Chvela sa zem tá, keď ju kypril pluh, 

a jako víťaz vyšla doposiaľ 

z bolestí, krútňav, sľz a zápasov. 


Hrdinské srdce chcú jej teraz vymeniť, 

to írečité, čisté žriedlo síl, 

za talafatky, lacné perly jarmočné. 
Hodiny bijú doma chmúrne polnočné: 

jak keby vrah chcel prsník matky poškvrniť, 
z ktorého predtým mlieko lásky pil. 


Kto osud svoj jak unavenú hlavu složil do lona 
Boha a pokorne i odovzdane mlčať vie: 

kto ako lístok otvoril sa k slnkám jagavým, 

kto neškriepi sa, ale jeho slovo ako poklona 

sa dvíha s perí, ľahko brázdiac povetrie 

až k trónom ticha, kde sa bolesť javí ako dym 

z pahrebísk, kde žiaľ zhára — pozemskosti zvyšok, 
chvejúc sa zradne ako oči divých líšok. 


Tak mlčí moja rodná zem, ako keby zmárala, 
jak keby nové horstvá z vnútra sa jej kopily, 
jak keby anjel Zhubca kráčal po nej zvečera 
a čierne vejky smrti vešal na veže a na bralá: 
jak vojak v zúfalstve, keď nedostáva posily, 
zbraň k lícu tisne, trápi sa a biedne zožiera: 
ach, nádej treba mať jak svetlosivé Tatry! 

V samote každý ku sebe sa neodvratne vráti, 

lásku a bolesť, úzkosť, hrôzu nesúc ako kvety poľné 
vo váze srdca, ktoré neobzerá sa už zpiatky, 

ale jak dobrá, nežná, nesmrteľná mati 

cez rumoviská časov kráča vyrovnane, voľne: 

a hoc aj nad hrobami, slávi sviatky 

víťazstva nad tým, čo zlé bolo, tragické a zradné: 


bo bez nehody prešlo smútku stráže zadné. 


Zem moja ako veľká tmavá, zrelá slnečnica 
nad pole hlavu skláňa, keď zhasína deň. 
Pritvára sa jej smutná čierna mihalnica, 
len ruky si jak umučená svätá skríži 

a prúdia slzy ako prudká horká povodeň: 
sype sa veľká, tmavá, zrelá slnečnica, 


jak keby perly striasala si tanečnica. 


MATKY EMIGRANTOV 


Jak noci bez snov smutné sú ich dni 
a na ich konci západ slnka bez radosti: 
červ žiaľu rozožiera silu v tvrdom pni, 


hyeny v cintorínoch obhrýzajú kosti. 


Pod oknom večer čujú, ako kráča ktosi: 
azda to budú jeho unavené kroky. 
Ráno len slza zaperlí sa v kvapkách rosy 


a starý žiaľ sa vráti pod obloky. 

Nebolo kedy podať ruku mame, 

prestrihol osud kruto našej lásky niť. 

Tak smutne idú dejstvá v tejto dráme, 

keď pod hviezdami niet, kde hlavu položiť. 


Veď ktosi písal: Prídu, vraj, už čoskoro: 
na jar, keď chabzda bude voňať pri potokoch. 
Za návrat prosia Kristových rán pätoro, 
tú nádej svoju v čiernych bezútešných rokoch. 


Návraty, návraty, keď cesty neschodné sú. 
Dlhé sú dni a ešte dlhšie noci emigrantov. 
Kým plný nebude raz kalich bolesti a desu, 
kohúty budú spievať iba smútok s pántov. 


Ach, matky naše, utrýznené časom! 

Zo dna ich duší žriedlo žiaľu vyviera. 

O, škovran rodných polí, spusť sa k zrelým klasom 
a vyspievaj ich nádej a ich bolesť zvečera. 


VINOHRAD 


DVÍHA SA VIETOR 


Dvíha sa vietor, vlny majú hrebene. 
| túto zem raz opustíš jak dosiaľ všetko drahé. 
Vraciaš sa stále v tisícerej premene, 


bod najpevnejší v mojej rovnováhe. 


Pri mori v piesku nájdeš moje stopy. 
Len azúr vie, jak hľadal som fa v ňom. 
Ďaleko u vás biely sneh sa topí 


a s ním tvoj obraz — páper pod ohňom. 


Možno, už ani neveríš, že ešte som, 
a čas je taký strašne nepriehľadný 


cez závoj sľz a zabúdania. 


Červené kvety vyrážajú kaktusom 
a moje oči, strážci na rozhľadni, 


fa predsa stále ostražito chránia. 


POD TVOJÍM OBOČÍM 


Pod tvojím obočím jak porazený víťaz 
kráčam a na hviezdy sa dívam, 
a zdá sa mi, že idem ostatný raz 


ku svojej láske, ku jej panychídam. 

Mihalníc tvojich tažké mreže 
a vlasov tvojich hora havrania: 
ach, nedobytné hradné veže, 
výstrahy môjho pokánia! 


Čo vieš ty, čo je lásky kliatba, 
keď berie fa jak šelma do zubov: 
ten nápor túžby, kruté mlčanie. 


Jak z karát padá každá hradba 
a pod popolom mftvych kozubov 
všetko je mftve, iba láska nie. 


POŽEHNANIE 


Po tele chodí ako zimomriavky, 

jek iskra čaká na vietor: 

a nebadáš, keď strhne potom lávky 
cez priepasť ako meteor. 


Jej vejár chvie sa v listoch palmy, 
v parkoch sa túla ako svod 

a kvet jej biely opojil sa žiaľmi 
zpenených večných vôd. 


V zimničnej triaške svojich ciev 
cítiš jej rytmus večitý a žhavý, 
podmorskú sopku z neznáma. 

Lež ja ju vidím vanúť z očí diev 


a na srdci jej pozdrav usmievavý 
zastal a ticho žehná ma. 

SINOKVET 


Sinokvet v poli dávno sožatom 
a babie leto, ktoré dohára: 
chuť dravá k novým návratom 
kypí jak víno z pohára. 


Kde telo je, tam bude s ním aj tôňa 
a človek svoje srdce neprekoná. 
Keď kvitnú platany a gaštan vonia, 
horúci prúd sa k tebe vzpína 


s bohatstvom perál, rýb a mušiel. 
Darmo si od nej, darmo ušiel, 

tá istá večne a zas večne iná— 
nevieš, či milosť a či vina. 


VŠETKO JE ZDANLIVÉ 


Kto z ľudí rozozná fa od raja, 
do času večnosť rozkvitnutá, krása: 
prečo len zúfalstvom sa opája 
dráma, čo medzi nami odohrá sa? 


Do seba hľadíš, v plnosť svoju vlastnú, 
dni svitajú a zapadajú v tebe: 

keď unavené moje ohne hasnú, 

v závoji si im na pohrebe. 

Všetko je zdanlivé, i smrť, kým ty si tu, 
bo ošiaľom je neprítomnosť tvoja: 


pršia fa cez deň stromy blankytu 


a so srdcom keď večer idem sám, 
jak večná lampa osvetľuješ chrám, 


stravujúc olej môjho nepokoja. 


NIKDY SOM NEVERIL 


Nikdy som neveril, že tak si podstatná, 
tak spolu so mnou ako s krídlom vták: 
cez moje nebo tiahneš ako mrak, 


keď mlčia všetci, spievaš ostatná. 


Pred tebou toľko vecí prosí 
o miesto v jarných záhradách: 
no ty si preosiaty nach 


a hravá pestrosť v kvapkách rosy. 


Rastieš jak dúha z rieky k pólu, 
kaplička, v ktorej večer kľakám 


v mlčiacom šere k prikrytému stolu. 


Som ako kvet a pyľ tvoj čakám, 
pyľ zrelý z ruží tvojich záhrad: 
najhlbší výron plodných záhad. 

Ó, STROMY, STROMY 


Ó, stromy, stromy, plné bielych strapcov, 
plášť zeme, koreňov slasť večne v obnove! 
[ba nás láska mení na zúfalcov. 

Odnáša jazdec ruže nachové. 


Ty poznáš iba horkosť makovíc 

a lásky stále odvrátené líce. 

Ach, jar ju ženie teraz do ulíc 

a osud tvoj je — privrieť mihalnice. 


Cez čierne oči svojej mníškej kukly 
vidíš ju predsa, ona teba nie, 
kráľovnú bielych končiarov. 

Vánky jej s čela vlasy sfúkly 

a nesú ju jak spasenie 

do ruží a konárov. 


BOJE 


Brával fa kríž môj na nebesá 

a tvoju smrť som pritom vzýval: 
videl som štít tvoj, ako skvie sa, 
a za ním tvojej pomsty príval. 


Boly to boje, Bože, aké strašné, 

s tajomstvom života a jeho stredu: 
len ty si, Večný, krotil moje vášne 
a chránil moju bezúhonnú biedu. 

Jak vypálené mestá boly moje smysly, 
v uliciach anjeli jak siroty 


v zástupoch išli s tvárou zakrytou, 


keď moje slzy v popole sa blysly 
čisté a horké, krásne ako ty, 


žeravé spíšky márnych blankytov. 


POTOM SOM SADIL RUŽE 


Potom som sadil ruže na tvoj hrob 
v mlčiacom kúte svojho cintorína: 
no stačil jeden návrat ročných dôb, 


keď miazgou jari skyprela zas hlina, 


v prášniku ruže, v prvej nežnej zeleni, 
večer, keď všetky veci priezračné sú, 
a na seba sme pozerali zdesení 


jek plavci, keď ich vlny ženú do útesu. 


A srdce moje, ktoré umrieť nevedelo, 
zas prijalo ťa ako dažde zem: 


a bolesť krvi, ktorú cíti mladé telo. 


začala vanúť z priepadliska tiem, 
zo zdroja tvojich nekonečných tvárí: 


tragický smútok každej novej jari. 

BÁRKA 


Kto vyspieva tvoj návrat pokorený 

k fažobe osudu, čo čakal ako starý známy, 
a vždy, aj vtedy, ujíma sa ženy, 

keď obraz rozbil sa a ostaly len rámy, 


o ktoré žiale zráňajú si perute 

jak oslepené, postrelené vtáky, 

a vody srdca brázdia čierne labute, 

za nimi kvety červene, tie rozblčané maky. 


Šťastný, kto v sebe zradu prekoná 
a zabudnúť vie znovu roztopašne, 
nech bárka pláva hociako smutne, 
nech osud visí pred ním ako ikona. 


ĎALEKO 


Ďaleko, ďaleko v píniovom lese, 
nebo jak rozkoš visí v korunách: 
zastaly prsty moje na strunách 
a spev môj zefír k tebe nesie. 


Sám som jak plavec na skalisku, 
čoraz sú prudšie krásy príboje: 
že mítva si i živá, cítim oboje, 
tú večne novú stratu svojho zisku. 

A každá prehra vnútri ďalej blčí, 
kde žije všetko proti našej vôli, 


kde zvyšky snov nás pália žíhadlami. 


| ty si tam a nik to nezamlčí: 
len osud náš, keď večer vyvrcholí, 


povie, že krásy tvoje nepatria mi. 


SLÁVNOSŤ 


Čas o všetko nás olúpi, 
bez listov napokon je strom: 
raz hrkútaly na ňom holuby, 


a potom rozčesol ho hrom. 


Miluješ najprv iba obaly, 
rozkošné v čerstvom pôvabe 
a meníš všetko na chvály 


vždy nadšene a pochabe. 


Pamätáš, ruže, ruže, balkóny, 
tvár tvoja večer snivo vyklonená: 


zjavenie tiché nad časom, 


keď mladosť moja išla na koni 
k večnosti tvojej, nesmrteľná žena, 


ku tvojim slávnostiam a úžasom. 

A SLÁVIŤ 


A sláviť bolo ozaj rozkošné 
ohňostroj krásy, rozžhavený bielo, 
a sviatok zakončil sa pobožne, 
chválilo Boha asketické telo. 


Aké je všetko, všetko ďaleké, 
nevieš, čo vzišlo z tvojej viny: 
plávaš jak lístok po rieke, 
hazardný priateľ každej úžľabiny. 


Smierený s tým, čo teraz je, 
pokorne čakáš to, čo zajtra príde 


na križovatky tvojich ciest. . 


Čo sú už sny a čo sú nádeje! 
Aj mftve hviezdy žiaria na zénite 


a šelestí aj chorá ratolesť. 


KEDYSI 


Kedysi na nej vyspevoval slávik, 
šumel mu sladký večer cez hrdlo: 
tak ako on, i ty si robil z lásky návyk, 


až napokon ti srdce zatvrdlo. 

Pod prudkým slnkom púšte 

vyschnú i nedostupné žriedla: 

a na jeseň, keď začínajú spľúšte, 
pusté je miesto, kde fa láska stretla. 


Len monotónna pieseň dažďa 
slzí na jednou ľudskou drámou, 
čo s tisícami iných vytvorila družstvo. 


Žiale sa potom v tebe nahromaždia, 
týčiac sa ako veže nových chrámov, 
kde v šere svieti tvoje plné mužstvo. 


RÁNO JAK PRVÉ PO STVORENÍ 


Ráno jak prvé po stvorení, 

v platanoch ešte plno snov: 

len hudba zabudnutých klávesov 
vlní sa v očiach krásnej ženy. 


Ktosi tu mece rozpálené strely. 
Ach, nepokoje ako včely v úli, 

keď vädnú, vädnú v diaľke levanduly 
a lásky naše, ktoré osirely. 


Čo bolo raz, sa nikdy neodstane, 
a osud vždy má dlhé tiene, 
i v toto ráno jasné ako kryštál. 


Hľa, v mladých lístkoch na platane 


jej obraz biely zo slnečnej sriene 
jak bludný koráb unavene pristál. 

DÚHY 


Som krotký, krotký ako holub 
a tichý v sebe, aká čudná vec. 
Vravím si večer: hviezdy poľúb 


a s lunou šeptaj ruženec. 


Keď striekal krásy ohňostroj, 
aké to bolo, Bože, aké zvodné. 
Strašnejšie budú už len smrť a boj 


a víťazstvo ich večne nerozhodné. 


Veď koľko bolo, koľko prístavov, 
a jeden krajší, tichší ako druhý: 


gondoly, diaľky plné prísľubov. . 


Ach, srdce, srdce, obeť ošiaľov! 
Po búrke, v rozčerení dúhy, 


nesú sa sny jak kťdeľ holubov. 


KTO DVIHOL KOTVY 


Kto dvihol kotvy, treba mu ísť ďalej, 
bo diaľka jedna poddáva sa novej: 
Míňame pobrežia a v kráse dokonalej 


horizont horí v žiare purpurovej. 

Za loďou skáču delfíni, 

jak keby hľbky objať chcely výšku: 
ty sberáš doma niekde maliny 

a večer potom čítaš moju knižku. 


Zdraví ma práve pustá Korzika, 
kde Napoleon záril väznený 
a túžba jeho bola širšia ako brehy. 


Ó, srdce, srdce, titan pokorený, 
nech žiaľ tvoj viacej nevzlyká, 
že neostaly večné biele snehy. 


BUDEM TI SPIEVAŤ 


Budem ti spievať večer s morom, 
ty čerstvá vlna práve zrodená: 

jak kňažná kráčaš modrým dvorom, 
penivá, krásna, bez mena. 


Blížm sa k tebe nežne ako motýľ, 

na tmavé ruže v tvojich čiernych očiach, 
osudu váhy ku mne nachýľ, 

ty nový sen a kúzlo v mojich nociach. 

V šumení vánku hladíš moje čelo 

a do žíl prúdiš ako nová jar 

v hýrení farieb, listov, zelene. 


Námorník vztýčil vlajku na stožiar, 


a to, čo bolo, to, čo dávno prebolelo, 
blčí jak sladké súženie. 

POČÚVAŠ TICHO 


Počúvaš ticho moje nové zvesti, 
ovocie Ťažké pre tvoj mladý strom: 
keď osud môj ti v očiach zašelestí, 


zvestuje rozchod skorý obidvom. 


Mirella, v srdci mojom nový letorost! 
Ako len dužie, šťastný na výslní: 
a potom večer, keď naň sadá drozd, 


spieva nám, kým ma tebou nenaplní. 


Za všetkým, za všetkým, čo teraz rastie v nás, 
za novým pocitom a túžbou novou, 


čo krídla vystrieť chce už nedočkave, 


vidím sa hniezdiť ako za oponou 
samoty mojej chmúrny predobraz 


a tfnie, ktoré čiaha k tvojej hlave. 


DÍVAJ SA NA MŇA 


Dívaj sa na mňa, nepýtaj sa, kto som. 
Som srdce, krv a ustavičný obdiv: 
som tulák, básnik s nepokojným lósom, 


som more vzbúrené, chvátajúci odliv. 

A ty si bárka, biela ako sneh 
s pohoria Siera Nevada. 
V hmlách bielych stratil sa nám breh, 


a ty si ruža s neho odviata. 


Pozri sa, vzlietly lietajúce ryby: 
pár kruhov spravia ako vtáky, 
kým padnú znovu na hladinu. 


Na kríž svoj mladý sen môj pribi 
a vzťahy naše, prv než zhynú, 
nech kvitnú ešte ako pozdné maky. 


VEČER 


Veď všetko prišlo ku mne iba tak, 

len v krátkom, spešnom zamávnutí krídel: 
zdravil ma z hľbok krásy ohnivák, 

a potom sotva som ho viacej videl. 


Jak je to krásne, že si teraz blízko 
a v tvojich vlasoch slnko zapadá: 
pršíš jak olej na ohnisko 

a zhoríš ako nová záhada. 


Hľadíme smutní večer s paluby, 

len vlny šumia monotónne pod nami: 
ananás vonia, horia Azory. 

Na krásu myslím, na tajomstvo záhuby, 
a na smršť, ktorá spolu so snami 

nás oboch odveje jak suché listy za hory. 

BLÍŽI SA KONIEC 


Blíži sa koniec našej rozprávky, 
na mladé ruže padá zlatá rosa: 
ku novým brehom letia volavky 


a schovajú sa večer do rákosia. 


V očiach máš toľko čistej nehy, 
ó, nesmrteľný pozdrav oceána! 
Než slovo vypovieš, vústiš do útechy, 


na moju slávnosť krása nepozvaná. 


Vraciaš sa teraz s môjho pohoria 
po stráňach leta, spievajúca slávu, 


poslednú so mnou sláviac nedeľu. 


Anjeli zajtra brány zatvoria 
a zo dna môjho tuláckeho údelu 


piť budem horký nápoj bolehlavu. 


DOŽIČTE ČASU 


No prv, než všetko pominie, 
i táto naša morská idyla, 
sbiera sa sladkosť vo víne, 


kvapkajúc nazpät, kde sa rodila. 

Dožičte ešte trochu času kráse, 
nech každy atom dozrie v nej, 
nech jeseň, ktorá príde v mraze, 
plod odtrhne s jej tváre zmenenej. 


Bez listov budú zajtra konáre. 
Čo na tom, stromy svoje spravily, 
svoj osud vyspevujúc vánkom. 


Než oddáme sa zimným spánkom, 
naplňme ešte svoje poháre, 
z ktorých sme mladosť dopili. 


KORALY 


Koraly krásne, deje v hlbočinách, 
rozprávky vľn a kryštalové veky: 
ženú sa vánky po lúčinách 

a stromy kvitnú opreteky. 


Nedržíš viacej s nimi krok, 

veď márny by bol každý spech: 
jar ukazuje rozkvitnutý bok 

a zulíc prúdi mladý smiech. 


Všetko je iné, slasť i ker, 
a diaľky také blízke sú, 
keď večer zapaľuješ svetlo. 


V hlbinách čistých zrkadlí sa mier, 
lež zpod úpätia červeného útesu 
v bublinách striebra kypí lásky žriedlo. 

ORION 


NEDEĽA 


Nech anjel vstúpi do ticha, 
ktoré mi v ušiach píska, 

bo žiadosť, ktora nízka je, 
má ostré zuby psiska. 

A po hrebeňoch belasých 
sa černokňažník šmára: 

jak ľahko, ľahko tratíš dych, 
keď dymí síra vampíra, 
ktorý sa vznáša ako chmára 
nad poľom tvojho pokoja. 
Pošli tu, Bože, anjela, 
pozajtra bude nedeľa. 
Nedeľa bude iba v srdci čistom, 
v nedeľu pôjde tade raj. 
Označ mi cestu ametystom 


a stopu pri ňom zanechaj. 


OSUD SA TVORÍ 


Ktože tu chodí peši? 
Najmä dnes. Sneží. 

Na bulevarde som len ja 
a sopár detí. 

Obloha v snehu zajatá 


odpočíva a svieti. 


5? 


Jak keby som bol na Spiši. 
Už tu len srdce chýba. Utíši 
nepokoj, žiale tuláka, 

jak vtedy, ako vtedy: 
Jablonka a dve siluety. 

Kto v tomto raji huláka? 


Ženú sa popri autiaky. 
Nechajte ma tu aspoň chvíľu, 
len nepoškvrňte moju milú, 
zázračnosť bielu, ktorá spieva 
pod mojím krokom zamysleným 


a rieši moje otázky. 


O líce sa mi zavadila pleva. 

| tak svet tento nepremením, 
vravím si: Zrno, zrno, obrázky 
toho, čo raz mi udieralo o tylo: 


závažie lásky v mojej veži. 


Ručičky idú. Sklo sa rozbilo. 
Osud sa tvorí. Sneží. 


PÚPAVA 


Kajaš sa, kajaš, tvoj dni sú všedné. 
Nad krížom visí únava. 
Lútosť je žltá púpava, 


čo konča cesty vädne. 

S končiarov kýva Boh: 

poznáš ma, Bernadetta Soubirous? 
Kým kvitnú ruže, mrú, 

a život končia v močiaroch. 


Či iba to je údel náš: 
takto sa zhrýzať na ceste 


a srdce mať jak pusté námestie, 


ktoré už viacej nepoznáš? 
Bo večne padajú tu míny 
bolesti, slz a viny. 


UŽ SA SKORO ZVEČERÍ 


Hla, už sa skoro zvečerí. 
Ostaň a spočiň, hviezd už dosť. 
Lež básnik tomu neverí, 

že vzal ho ktosi na milosť. 


Trpí a mlčí, potom spieva, 
zajatec večný v svete stratenom: 
kvet hodila mu očarená deva 

a teraz kvitne ako strom. 


Sadni si naň a staň sa ružou: 
v ruži je pre dvoch miesta dosť, 
netreba láske žiť už v priestore. 


Nech cítim fa len svojou dušou, 
nech si mi s druhých brehov hosť: 
priezračnosť čistá v obzore. 

SI EŠTE PRIEZRAČNÁ 


Si ešte priezračná jak kryštal, 
čas zastal v ruži tvojho čela. 


V tmách pred tebou sa soskupuje zlato 
a svieti jeho žiara. 


Vidíš tu perlu v tvrdej dlani rybára? 
Jak zdraví slnko, najstaršieho brata, 
jak prenikly sa v dôvernosti bytia! 


Môj pohlad v tvoj sa nežne ponára 
a cit môj mlčky toto šťastie ráta, 
priestor a čas ho nikdy nezachytia. 


PRIEHLBEŇ 


Sneh čistý po daždi, 

na púšti biela manna: 
len v ranách Krista Pána 
sa všetko shromaždí. 
Priehlbeň lásky bez dna 
zorí sa ticho zrána, 

na biely strom si sadá 


v kúrňave čierna vrana. 


Sneh sypký tuná kúri, 
ach, clevelandská sadza: 

temnota vždy len zrádza 
a začmudené múry 
vztyčuje ako hrádze, 

lež z tejto zimnej mládze 
sa ako škovran vznáša 
môj stesk a láska 

a krása, krása 

jak spasiteľka naša. 


Ten nápor veru neuvládze, 
kto nedíva sa na končiar, 
ktorý fa volá, ktorý vábi 
a usmieva sa, žiari, sťaby 
jar lákala si vtákov. 


Aký to zázrak, sype sneh, 
sypú sa iskry z nákov, 
sypú sa biele, žeravé — 
tmám na posmech. 


KÝM DÉMON SPÍ 


Kým démon spí, je všetko v poriadku. 
Ó, zázrak života, i také chvíle sú, 
keď vlk dá pokoj kozliatku. 


Kiežby to všetko ostalo len tak: 
sen kozliatko, ja ochočený vlk, 
ja haluz, a ty na nej spievajúci vták. 


Tak clonil by nás výšok biely mrak 


a sladkosť stúpala by do jabľk 
plného osudu. A nech je tak. 

PIESEŇ OZAKLÍNAČOVI 


Rozprávaj, spievaj, prosily vždy ženy: 
lebo keď spievaš, ako keby vtáky 
letely s tejto zeme pod oblaky 

a osteň žiaľu bol v nás premožený. 


Všetko je zrejmé v tvojom speve 
a ozvenou sa chveje naša hľbka: 
tak ako zaklínač, keď rozmotáva klbká, 


a slnko slávi sviatky v réve. 


Kto odhalí nám skryté naše mená, 
a kto nám povie, jak to vlastne je, 


že láska v našom bielom ramene, 
kým vystrie sa, už neodvratne klesá, 
ako keď vôňa skoseného sena 
omamne padá do mlčania plesa. 


PROTI VÝHOSTI 


Ach, mal si pravdu, básnik Martialis, 
načo už spievať v tejto žatve žaluďov: 
skál mftve hfby piesňou nepodpáliš: 
čo záleží nám napokon už na luďoch? 


Hoc výhosti sa slabosť naša bráni, 
prijme ju predsa zdatné srdce mužovo. 
Stupaje naše prekvitajú ružovo. 

ANI BY MA JESEŇ NEBOLELA 


Ani by ma jeseň nebolela vôbec: 

kto žije, na smrť pomaly si zvyká. 

Ale tie mraky — kfdle čiernych oviec — 
útočia ťažko teraz na básnika. 


Po ružiach zmaru zamyslený kráča, 

buď zdravá, márnosť, teba smutne lúbi: 
dnes večer umrie kdesi v kroví vtáča, 
spievať mu budú odkvitnuté duby. 


Baví sa vietor s opadaným lístim 
a je vtom predsa tolko pokoja: 
bezpečnosť vecí na odchode, 
odchádzajúce lode. 


DVÍHAŤ Z BLATA 


Na ráno s kávou nakreslené smiechoty, 
výsledky čerstvé všakového športu: 

na bruchá padať pred modlami roboty 
a v nedelu jesť malovanú dortu. 


Nech sa len trápia očarení blázni, 
Boh stvoril predsa všelijaké čudá: 
len nech im vnuká veľké sbierky básní 
tá Múza žialna, neškodná a chudá. 

Nech zametá a nech sa aj on potí, 
umenie veľké rodí sa vždy z biedy. 
Umelci smutní, kto vás vyslobodí 


z pazúrov ohlúpnutej čriedy? 


Takí ste tu jak vystrčené palce 
na drsnej čiernej ruke tohto času: 
beztrestne idú cez vás všetky válce, 


a dvíhať chcete z blata božiu krásu. 


JAK NAD KAMEŇOM 


Jak nad kameňom rozčerená hladina, 
tak nad rokami zatvára sa kruh: 
skúsenosť leta vyžiari si malina 


a bolesť svoju unavený duch. 


Odovzdaj hviezdam prebolené fažoby, 
im je to jedno, nepreťažíš ich: 
smútočná vrba nakloní sa nad hroby 


a kvitnúť bude zo snov posledných. 


Hroby sú miestom tichej rovnováhy, 
nevedia živí prísť im na chuť, 
privela ticha unavuje človeka. 

Cez všetky tieto mlčanlivé prahy 
pláva si mladosť, biela moja labuť, 


spieva a posledný raz narieka. 

CHVIEŠSA JAK SLNKO 


Chvieš sa jak slnko v mojej studni, 
krehký tieň milovanej podstaty. 


Nerovné závažia a nerovné sú zbrane. 
Bojisko plné nástrah, keď sa stmieva. 


Nech umrie prv, a potom slávne vstane: 
nebude ohňa, kde už nebol dym, 
nebude hrozna, ak len nezakvitne feva. 


JAK Z MORSKEJ PENY 
VENUŠA 


Jak z morskej peny Venuša 
vyhúpne z chladných dažďov 
kvet, čo sa presúšal 

v záhyboch zimných plášťov. 


Čože sa vlastne stráca 

v priepasti zánikov? 

Čo umrie, znovu vchádza 
do srdca básnikov. 


Vraciam svoj podiel, 

svoj podiel zemi, ktorá žije: 
kde sa len, kde sa podel 
stesk konválie? 

Azda je v kvapke, ktorá cupotá 
na obnaženú moju hlavu: 
počala spievať hluchota 
nádeje kvetov — slávu. 


AKO VIETOR 


Čo išli za ním, ustali: 
márne sa zdaly jeho cesty, 
pri ktorých tráva nešelestí 
a slnko páli na skaly. 


Kým jeho srdce bolo ešte jaré 

a hýrilo jak máj, keď mrhá kvetami: 
kým prameň slz im ostal neznámy, 
prišli vždy ako vtáky na konáre. 


Dobre im bolo prenocovať na nich, 
na jeho stromoch bolo pylu dosť. 
Taký je osud básnika: 


je sieťou pre dobrých i planých, 
každý ho volá, pokým dáva radosť, 
a spev mu v duši ako vietor zaniká. 


KROKY 


Toto je azda postoj spravodlivý, 
odpusť len všetky moje slová horké: 
skytajú rozkoš tvoje plodné nivy, 

ale to nie je to, čo v rodnej našej hórke. 

Keď bol som chudobný jak vydedený král 
a čakal som na štyri hrášky v rade, 

s odhodlaním som biedu miloval 

a kráčal ako knieža na paráde. 


Neznámy tulák v meste bohatom, 
ktorému iba oči túžbou žiarily, 
prikrýval som sa hviezdnym brokátom 
a hory šumely jak gajdoš spanilý. 


Cez srdce moje ako cez sitá sa preosialy krajiny, 
kým slnko spalo v kvieti na hrachu: 

červeno kvitly chodníky a maliny 

a na nich kroky moje vyzváňaly bez strachu. 


ORFEUS 


Keď zobudím sa s menom celkom novým, 
aj anjel strážca bude pri mne iný: 

svoj nový svet si zbúrať nedovolím 

a všetky skaly zmením na rubíny. 


Na hradbách mojich budú iné veže 
a ja v nich ako samotársky kráľ. 
Sám budem chodiť na pobrežie, 
kde prvý život ticho dokonal. 


A nechajte ho, len nech sníva, 
rub vecí takto mení sa mu v líce, 
a to je jeho veľká úloha. 


Orfea poznala zver divá, 
keď ku nohám mu políhaly ľvice, 
ale nie láska úbohá. 

POVEDZ MI, ANJEL 


Povedz mi, anjel, nie je dobre 

mať lampu v duši, svietiť iba vnútri 

a nepočúvať telo, ktoré vonku žobre? 
Ó, básnik, básnik, kedy budeš múdry? 


Keď neobzrieš sa nikdy viacej zpiatky 
na mestá, ktoré ležia v popole, 
keď skončíš svoje nekonečné hádky, 


a keď užv kostole 


pod temné klenby vrhať budeš tiene, 
do výšok, v ktorých krása šera vládne: 
tá krása, láska, víťaz nad žiaľom, 

čo obchádza nás macošsky a zradne. 


SNEH 


Keby si vedel, jak to je, 
keď mesto naše zaveje 

čistučká biela nádhera. 
Jak keď sa nádeje 

a milosť preleje 

na toho, ktorý umiera. 


Smútok bol na čmude, 
ale už nebude, 
mal život krátky. 

Rodí sa v prelude, 
butľavé žalude, 


ošiale, strach a zmätky. 


Večer mal v uliciach 
ošklivosť tohto času. 
Hniezdil sa v zreniciach, 
zamľkol v pivniciach 


a hyzdil našu krásu. 


Pod snehom v závejoch 
pri speve anjelov 

na radosť čaká zem. 
Keď snehy pominú, 

v kvitnúcu hodinu 


poviem si: Milujem. 


KAŽDÝ ZÁHON 


Znejú ti cudzo tieto moje piesne? 
nepriateľské sú všetky záhrobia? 
kým neprejde aj tvoja láska cez ne, 


veľa škôd city narobia. 


Taký je našej lásky zákon: 
že očistená, napokon raz osamie. 
Veď na jar nielen kvitne každý záhon, 


ale aj dozrie na vinobranie. 

A že sme smutní, to je iba zdanie. 
Kto nám len vravel, že to nemusí tak byť, 
keď nás tu všetko kruto zamlčuje. 


Hľa, dusno je a vietor ani nezavanie. 


OPRCHA MINULOSŤ 


Opícha minulosť, hľa, opícha jak lístie 
a každé mesto vzalo dačo z dúhy: 
len pocit samoty sa núka ako útočište, 


vrch odriekania zamľkly a hluchý. 


Mestá tu svietia ako nikde inde, 
ale ten odblesk na nebi je cudzí: 
čoraz sa hlbšie strácam v labyrinte, 


nieto tu srdca naporúdzi. 


Duch náš má dlhé rozvetvené korene, 
stáročia objíma a drží ako brest: 
na každom mieste letorosty vyženie 


a spieva, spieva ako hniezdo hviezd. 


Ako aj vtedy na Bodamskom jazere, 
východu slnka ako vtáča privolí: 
keď z nebies sosýpa sa páperie, 


je ako prášnik slepých makov v Tivoli. 

DVÍHA SA VO MNE 
AKO VIETOR 


Dvíha sa vo mne ako vietor 
voňavá sviežosť v sparne, 
keď žiaľ sa týči ako netvor 
a všetko, čo je blahodárne 
kruší jak hlinu spálenú. 

Ale ja cítim, že aj z púšte, 
keď prídu časy spľušte, 
kaktusy kvety vyženú. 


Gniaviš nás, smútok zákerný, 
nie smútok knižný, ktorý blaží, 
ale tá horkosť, ktorá sála 

a ako oheň šľahá na pery, 

na pery žobráka a kráľa: 

fen smútok vecí, ktoré sú, 

žiaľ sveta čierny, nesmierny, 
výkupná cena vtáka, ktorý spieva. 
Tak sme tu ako vinná réva, 
vinice božie, božia štepnica. 
Čím viac nás osud obstriháva, 
čím viac nás bolesť kmáše, 
tým krajšia rumeň sadá na líca 
a bujnejšia je naša štepnica. 


Čo dozreje, je iba sláva, 
večnosti ruža, ktorá v čase 
žije a viacej k smútkom našim 
sa nepriznáva — sláva. 

PREČO TIE SLZY? 


Prečo tie slzy? Prijmeme i to. 
Je smutný Boh, sú smutní anjeli? 
Nie, lenže nás nič viacej nedelí 
od žriedla, kde sa večne zapení 


mútny prúd nášho jestvovania. 


Je tragédia v ľudskom zrodení? 
Azda, bo žiť nám treba ináč ako Bohu. 
V klietkach si vtáky krídla zrania 

a hviezdy, pokým prišly na oblohu, 


stáročia žily iba ako láva. 


Kým žijeme, nás stále osud miesi, 
povedzme radšej: Boh. 

Nič iného nám neostáva, 

len byť jak na jar čierne lesy, 

dať obsypať sa pyľom, ktorý prúdi, 
a večer potom horieť ako stoh: 
žeravobiely požiar v hrudi, 

čo hovorí ním k srdcu Boh. 

Je smutný Boh, sú smutní anjeli? 
Len tí sú veľkí, ktorí trpieť vedeli 
a čakali a nepoddajne stáli, 
vznešení, silní, možno smutní — 


ale vždy ako králi. 

POKOJ 


Známy je tu už skoro každý kút, 
čo ešte treba srdcu zažiť? 
Azda ak mnohé veci zabudnúť, 


zpod starej trávy kvitne nová pažiť. 


Pod častým krokom ošúcha sa prah 
lásky, a predsa svoje čaro zachová: 
iskrila mladosť ako hviezdy v tmách 


a srdce tvoje bolo ako nákova. 


Všetko si prijal ako osud, oddane, 
a každý úder novou žiarou bol 


na nebi tvojom mľkvom, mračnatom. 
Dnes vieš, že iba tvrdé zriekanie 


vedie si vyvolených na vrchol 


pokoja, k nadsmyslovým závratom. 


NA KOLENÁCH 


Aký len bude tento zahalený svet, 
nad ktorým krúži teraz tvoja predtucha? 


Len na holenách človek jeho hlasom naslúcha. 

Kedysi dávno, úchytkom a znezrady, 
keď noci boly polárne, 

obklopily ma záhady 

nadzemskej hvezdárne. 


Ale čo v srdci potom nechaly, 
bolo len smutné, neprestajné cnenie, 
tá horká kvapka v každom zemskom nápoji. 


Sadal som smutný popri cestách na skaly, 
čakajúc vykúpenie 
a úsmev Boží, ktorý všetko zahojí. 


ZREJMEJŠIE 


Zrejmejšie je to zo dňa na deň: 
čistým sa všetko ľahko otvára: 
anjel im nesie plameň 

a odhrňuje hustý závoj s oltára, 

na ktorom horí večná obeť sveta, 
poriadok presný, ktorý Boha slávi, 

a ktorý ako dokonalá veta 

k nebesiam stúpa ponad naše hlavy. 


Ach, škovran, škovran, brat môj spevavý, 
ty básnik výšok, vladár oblohy, 

ako ťa vánky k slnku nesú! 

Tvoj spev nám padá ako svetlo na hlavy. 


Kto srdcom kráča, nemyslí už na nohy, 
poslušný, ako kvety Bohu poslušné sú. 

SESTRA POÉZIA 


Budem ti slúžiť ako slúžiť treba, 

jak je to dobré, sestra poézia, 

že v časoch hladu si jak kúsok chleba 
a obväz, ktorý rany poobvíja. 


Smutno tu, zdá sa, jeseň plná je, 

červené lístie, čierne pozadie: 

ale ty vravíš, že sa všetko zmení na máje 
a v záhradách zas bujnieť bude papradie. 


Bola si vernou, tichou tešiteľkou 
a čakala si vonku za dverami úsmevov, 
kým básnik na hostinách vystrájal. 


Ale keď potom hľadel prázdno do kvetov, 
videl, že je len ako ošmeknutý kráľ 
pod tvojou dúhou súcitnou a veľkou. 


SRDCE PAJÁCA 


Vraj teš sa, teš sa, veď je nám tu dobre, 
na stole veľké, žlté pomaranče: 

lež čo s tou túžbou, ktorá stále žobre 
uprostred bohatej a nechápavej branže? 


Blažený ten, čo malý, málo chce: 
smotanu, banán, abo zmrzlinu: 

na seba čačky— bačky, franforce 
a na hostinách vyprážanú hydinu. 

O, milióny takto skromne spokojných, 
aj oni vravia: smej sa, srdce pajáca! 
Keď pomyslíš, že máš byť jedným z nich, 
najhľbšia tvoja hľbka krváca. 


BUĎ SBOHOM, MLADOSŤ 


Buď sbohom, mladosť, krásna láska moja, 
veď nepatrí sa plakať mužovi: 

chveješ sa v duši ako chvoja, 

na čiernom tfní púčok ružový. 


Len kvitni na ňom, čo nám ešte ostáva: 
tak je to stále, odchádzať sa musí. 
Krem slnka patrí na oblohu mrákava, 
kde odpočinú kfdle divých husí. 


Ďaleko na juhu je kdesi teplá zem, 
kde aj noci sú ako nekonečné dni 
a všetky veci jasné, všetky veci blízke. 


Najlepšie bude, keď sa viacej neobzriem. 
Zabudni, básnik, zabudni, 


nad stratou usni ako matka na kolíske. 

ČO S TÝMI PIESŇAMI? 
Čo s tými piesňami? Len moje sú. Aj tvoje? 
Jak vojakova krv, keď ide domov s bojiska. 


Bolo mu treba prežiť všetky nepokoje 
a prejsť cez všetky podpálené ohniská. 

Zhorela mnohá nepotrebná okrasa, 
na zemi suché, žlté lístie stlie sa. 
Ale keď srdce v speve svojom rozdá sa, 


jak keby slávik vyspevoval z lesa. 


Neprosí nikto spievať večer vtáka, 
nikto mu za to slávy nepridá: 


spieva, bo musí, spieva nevyhnutne. 


Len na perutiach ohniváka 
ožíva duša putovaním ubitá— 


básnik, ak službu kráse nezabudne. 


KEĎ VYCHÁDZAJÚ 
HVIEZDY 


Keď vychádzajú hviezdy, vracia sa mi mladosť 
stratená, 

na zlatých hviezdnych horách horel jasne cit. 

Prešly už roky, nemyslel som na to, 

vy hviezdy októbrové, hviezdy Oriona, 

vy oč! mojej krásnej drahej rodnej zeme, 


svedkovia nocí, čo sa nikdy nevrátia. 


Ešte raz složiť hlavu do vašeho lona, 
a hoc aj cítiť všetky nešťastia, 


lež vedieť, že už smutní nebudeme. 

NOVÝ MESIAC 


Keď padá sneh 

a vietor duje chladne— 
jak keď sa rúša breh, 

a potom do vľn padne. 


Anjeli plačú, či nie tak? 
A majú ozaj za čím: 

zem zmenila sa na prízrak, 
jej bolesť v srdci vláčim. 


A nevidno ju dneská 

v nebeskej bielej záplave. 
V pútnickej nohe trieska 
a farcha nocí na hlave, 
fažoba dní, čo rastú 

ako tie tfpky na medzi: 
pod srdcom môžeš vidieť 
boľavú čerstvú chrastu: 
horí jak kytka nevädzí. 


Keď padá sneh, 

i tu je všetko tiché: 
podmytý padá breh. 
Nech sosype sa, nech, 


nech spieva smutná Psyché. 


Keď roztopí sa sneh, 
jar príde na môj breh, 
už odplavený inde— 
a nový mesiac vyjde. 

JEDNO LETO 


VRACIA SA KRÁĽ 


Vznešene kráčal, ako kráča kráľ 

do svojho panstva, ktoré jemu patrí. 
Žoldnieri s kopijami s oboch strán 
vzdali mu česť, 

lebo sa vracal kráľ. 

Otvorte brány dokorán! 


Srdce mu kvitlo ako prvé ruže. 
Ako by nie, veď bola práve jar 
a olivy sa v slnku belely. 

Už složí hlavu na vankúše 

a zaborí v ne svoju božskú tvár. 


Všetko je známe, každý strom a ker, 
v kráľovstve šírom bolesti, 

v kráľovstve múk a žiaľov. 

Čosi sa vznieslo s jeho pier, 

v korunách stromov šelestí 

a naplňuje vzduch i svetlo chválou. 


Či nie je toto hodina, 

čo rástla vo mne ako rastie plod 
z času i večna v plnú podobu? 
Díva sa Otec na Syna, 

jek odovzdane ide do temnôt 

a sostupuje do hrobu: 

z ktorého vstane, odvaliac si kameň, 
keď v prežiarení božej sily 

otvorí zdroje Otcove 

a Srdce, ktoré kopijou mu prerazili, 


ponúkne smädným ako čistý prameň. 


DO TÝCH ČIAS 
(Msgr. Mlynarovičovi!) 


Kráľovná krásna sľz, dnes topiaca sa v žiaľoch, 
krvácajúca biela ruská otrokyňa: 
smútok tvoj svieti v snehoch na končiaroch 


hôr, pokým na úbočiach tfnky rastú miesto vína. 


Kto vysloví tvoj údel tragický a čierny? 
Vrahovia tvoji dosť sa našej krvi naspúšťali. 
Na popravisko ide Kristus Pán a mierni 


bolesti tvoje a náš smútok neskonalý. 


Vladárov tvojich preklial básnik nášho rodu. 
Mlčia mu ústa ako suchá nepotrebná fontána, 
bo tvoje deti pijú s krvou pomiešanú vodu, 


ruženec biedy drviac od večera do rána. 


Čo dbajú o teba spupní a mocní páni tohto sveta?! 
Krv tvoja pre nich neprichádza v úvahu: 
za bolesť tvoju nepadla v ich mysliach ani veta, 


ty, opustená krása, ako višňa na svahu. 


64 


Dni míňajú sa a zem táto neodvratne starne: 

dlho je čakať tomu, kto sa v slzách trápi. 

Zástava hrôzy veje krvavo a jednotvárne, 

kým vzplanie čas a vo víchre z nej ostanú len zdrapy. 


Však do tých čias tvoj básnik bude žiť len tebe 

a vyspevovať bolesť ako tvoje pramene: 

chutnať fa bude ako chutná horkosť v cudzom 
chlebe, 


za sväté tvoje práva rozspieva aj kamene. 


ZEM 


O, hudba tvoja a nič iné! 

Hľa, úsmev tvoj sa ku mne vlní 
jak biele šťastie na dedine, 

jak rozkoš kvetov na výslní. 


Vanieš jak vietor v mojich vlasoch, 
dar chvíle, sladké korienky: 

môj smútok tíchne v tvojich klasoch, 
a ty si krása mojej spomienky. 


Vypínam hruď a teba dýcham 
pod lipou v tôni zelene, 
bez vlasti pútnik krásnej zeme. 


Tvoj úsmev zajtrá sverím knihám, 
nech v nich zas horí toto žiarenie, 
bo viem, že viacej spolu nebudeme. 

MATKE 


Poznanie prvé nehy najnežnejšej 
a srdce tvoje bez falošnej pozlátky. 
Každý tvoj bozk bol pozdrav z nekonečna: 


najkrajšie naše pamiatky. 


I všetka krása prišla cez teba, 
cez tvoje srdce ako zlaté sito: 
poslala si mi včera list 


a jeho riadky vravia mi to. 


Nad mladým pukom sklonená, 
mala si oči prorocké a múdre: 
bolel fa predom každý bič, 


čo syna tvojho udrie. 


Prišli sme k tebe domov ako vtáci 
sadnúť na tvoju rozkvitnutú jabloň 
a láska naša šepkala ti večer: 


Dlaň plnú, mama, nakloň. 


A zobali sme pekne z tvojich rúk: 
ach, mama, je to dávno už. 
Vyleteli sme z hniezda osamelo 


a z chlapca stal sa muž. 

Česal si potom vlasy sám 

a povedzme to ďalej jednou vetou: 
tvoj cit mu horel vždy 

jak červeň poľných kvetov. 


Všetko sa míňa, všetko plynie, 
bolesť i radosť vlievajú sa do chvíľ. 
Ale nad všetkým v jarnom slnku 
vznášaš sa ty jak žltý motýľ. 


Stretáva básnik veľa krás 

a mrhá slnkom márnotratných lások, 
no odpočívať prichádza 

do lesa tvojich milovaných vrások. 


Byť tak raz ešte pri tebe 

v chalupe rodnej, ešte raz, 
a slzu ako pečať pritlačiť 
na oči tvoje. 


SMRŤ 


Letíš jak oheň nocou na stepi 

a v srdci plačú sirény: 

i fažký pancier nápor rozštiepi, 
ked vraciaš sa jak sila v zeleni. 


Jak je tu ticho ako v hrobke smrti, 
len ty tu šumíš ako moja krv. 
Vzývam ťa ako život najsamprv, 
kým kolovrat snov sa mi nerozvrtí. 

Ach, odíď, odíď, —abo ostaň tu. 
Kedy sa skončí návrat toho, čo už nie je, 
a predsa ako živý v hrobe kričí: 


tvár tvoju cítim do žerava zohriatu 
a nekonečný cit tvoj, ktorý klíči, 
kde predtým vädly naše orchideje. 


JEDNO LETO 


Tak sú tu ako zvyšky strateného raja 
na slnku, ktoré neprestáva žiariť, 
ktoré im vracia svoju blaženosť. 


Mladé a krásne v rozosmiatom sne, 
ktorý ich ako živé puto spája 

a nadieva ich ako perly na niť, 

a cengá nimi ako ten, čo hostí svoláva 
na slávnostný ples. 


Hľa, krása, krása, jak sa týči 

v pahorkoch! 

A po nich ako po nádherných schodoch 
kráča si tento augustový deň. 


Jak sa tu ľahko srdce zničí, 

tulácke srdce večne na pochodoch 

v pohoriach, ktoré nikde nekončia, 

v pohoriach tejto slniacej sa nádhery. 

Nehádžte, ľudia, nehádžte tu kamene, 
nech hladina sa dneska nezčerí 

a nech sú oči moje ako čisté pramene, 
v ktorých sa zočí táto neprístupná krása, 


čo so mnou zahráva sa. 


Olej im krásy dodá: 

jek keby boly padly so slnka. 
Uhádni, na čo asi myslia? 

Keď v očiach sa im odzrkadlí voda 
a blankyt do nich ticho sostúpi, 
budú z nich stromy abo zástupy 

a iskriť budú ako hviezdy večera. 


Básnik, kde chce, si nápoj načiera. 
Nevedia, že tu sedí na postriežke, 

až všetko príde samo na dostrel 

a zastokne sa ako ruža do srdca. 

Veď koľko chvíľ už kvitne takto v ňom 

a ponesie ich s pohoria 

k slávnostiam svojim, k nesmrteľným dňom. 


Cez mladé oči tiahnu sny 
jak vtáky večer cez nebesá. 
Kým dozreje ich krásny život, 


žijú jak ryby zeleného plesa. 

Len zrazu budú ako biele lekná 

a rozvinú sa večer v plnej kráse. 

Z hlbiny ženstva ozve sa ich osud 

a všetky jeho hviezdy vzplanú. 

Jak klas sa zohne táto mladosť pekná 


a ako plodné brázdy zakvitnú. 


Len svoju túžbu teraz roztúlanú 
uväznia v srdci, ktoré bude smutné. 
Ó, časy kvitnutia, keď všetko ľahké je 
a koblakom sa vznáša ako páperie, 
keď slnko je tiež kvetom na dosah, 
keď všetko spieva, spieva nevyhnutne, 
keď oplývajú vodou naše studne. 


Starnúci básnik, nehľaď na to smutne! 


DE PROFUNDIS 


Z tých osídiel niet vari východiska. 
Srdce mi, Bože, prijmi na milosť. 
Z čistého neba dnes sa zase blýska, 


útočí na mňa krásna spanilosť. 


Povedz, či zatratíš ma za to, 
keď zavše vzbľknem ako fakľa. 
Ach, krása táto, rýdza ako zlato, 


jak sa jej láska moja zľakla. 

Keď vezmeš ma raz potom na slovo, 
súd odznie o tom srdci vzrušenom, 
čo odoláva ťažko, ty to vieš. 


Pod ohňom krásy mäkne ako olovo: 
ty ale mlčíš, ani slova nepovieš, 
keď podľahne vždy novým snom. 


NARCISY 


Niekoľko žltých očí jarnej zeme 

svieti tu večer ako hviezdy v cudzine: 
že tu sme, za to ani nemôžeme, 
narcisy žlté v prvej nevine. 


Tento deň pila zo tmy nádej s nami. 
Dobre je kvetom v sebe pochovaným: 
dýchame tu k vám rozprávkami 

a koreň spieva: sviatok slávim... 


Dobre je kvetom, ako dobre, Bože, 

k prameňom tvojim slastne prisatým. 
Človek si v biede nepomôže 

a miesto ohňa hreje ho len dym. 


Pod holým kríkom horia lampáše. 
Ach, život, kde si toľko spal? 
Kvetný driek jar si tebou opáše 
a v triaške miliónov chvál 

jak Dávid kráľ, keď tancoval 
pred archou, v ktorej kráčal Boh. 

Všetko je v plameňoch a horíš ako stoh, 
len vráť sa, každý návrat krásny. 

Hľa, dych môj, ktorý v prsách píska 
pesničku smutnú v tejto básni, 

pesničku clivú nášho priepadliska. 


CHVÁĽME SI JU 


(Karolovi Strmeňovi) 


Cez bahno času ako žriedlo vrie, 
z hlbočín tmavých večne spokojných, 
a ako oheň šľahá v Mojžišovom kre. 


Keď nlčí čas a srdce vravieť začne, 

keď svetlomety citu na nebi sa skrížia, 

cítiš jak lieta nečujne sťa netopier. 

Ó, noci, ako voda keď sa nakopila v mračne, 
z pís vašich prúdi dolu na zem k nám, 

na suché stepi srdca, ktoré spíja, 

vracajúc silu našim fontánam: 

radosť a láska, čistá poézia. 


Pamätáš, ako stála pri nás oddane, 

lámajúc chclieb svoj lačným utečencom, 

ako nás krásou oviala, keď umorení hladom, 
schúlení v klbká čakali sme svitanie, 

a potom ako biedu našu opásala vencom, 

s pohárom vody prišla k bludným vlakom 

a pod hviezdami v Bolzane sa v noci prikradla 
k tulákom bez vlasti a Mamma son tanto felice 
spievala tým, čo vracali sa k svojim s frontov: 
a keď už smútok vpichol do nás žíhadlá, 

s úsmevom nežným prihnula nám plné viniče.... 


A v chvíli, ktorá všetku horkosť láme, 

hladila snami bledé naše čelá, 

kráľovná smutných, ktorí možno zajtra padnú 
s pohľadom na úzkosti Krista Spasiteľa, 
premôžuc život, žiaľ i bolesť zradnú. 


I teraz stále pri nás sotrváva, 
zázračná chvíľa ticha prostred boja, 
keď vojakovi blysne srdcom mier, 

a vo zvírenom prachu ukáže sa sláva: 
v rozprsku lúčov na kropajoch znoja 
zmení sa v odovzdanú pieseň pier, 
čo zhfda blatom, hlúposťou a lžou. 
Keď nás aj hryzne jedovatá zmija, 
čo naplat akýkoľvek smrtonosný jed 
v kráľovstve svätom, v ktorom vládne 
pokorná sestra naša—čistá poézia. 


SRDCE 


Srdce je stožiar, 

srdce je hromosvod, 

ožiaria blesky jeho krajinu. 

Kde nájdu hlasy útočište? 

Je toľko bludných ozvien v priestore. 
Kohút si kráča pyšne po dvore, 
nezobe zrno, iba naznačí, 

kurence majú ľahkú robotu: 

ktorési piští zabudnuté v bodľačí, 

a toto treba spasiť nadovšetko: 

čo bezbranné je, žije zo súcitu. 

Ako polyp je srdce s ramenami dlhými, 
neškodná medúza, hľa, aký zvláštny tvor, 
v studených hľbkach pláva jednostajne 
a zachraňuje iných ešte z hlbších: 

bo to je prácou jeho kráľovskou, 

byť ostrovom pre život v mori ničoty, 
byť poľom zoraným a brázdou teplou, 
byť dažďom, slnkom, vetrom zarovno 
pre semená dní, večerov a nocí: 

Srdce, tykadlá lásky, bolesti a snov! 


OD HVIEZDY K HVIEZDE 


Keď tma sa chystá na útok 

a sopka žiaľov chíli svoju lávu, 
každá vec ukáže svoj zármutok, 
spájajúc prúdy v rozpenenú riavu. 


A básnik, ktorý narodil sa z ženy, 
stojí jak hrádza v prístave: 

a len cit jeho steskom rozdráždený 
veje jak čierna stuha na hlave. 


Námorník mora, ktoré zvnútra zúri 
a lovec perál, ktoré veci slzia 
z osudu, z plodnej perlorodky. 


Od hviezdy k hviezde napni šnúry 


a zastav slnko, nech ich nezamlžia 
odchody tvoje, krása, sen môj krotký. 

POÉZII 


Neodíď, ostaň, potešenie jediné, 
ty družka nocí, ktoré temnom vrú: 
kým zmiera všetko, jadro tvoje nehynie 


v zreniciach bytia, ktoré večnosť zrú. 


Že nad životom krúžiš, to je celkom zrejmé: 
si krásy jeho hmatateľný výraz. 
Cez teba všetku bolesť preosejme, 


smejme sa, smejme, hoc aj ostatný raz. 


Veď čože plní priepasť, ktorá gáni 
na konci všetkých ľudských ciest, 
ak nie tvoj úsmev, žiara na svitaní, 


už s druhých brehov sladká blahozvesť. 


Ostaň tu, ostaň, hymnus noci, ktorá svieti. 
Srdce je kompas, láska magnetická ihla: 
človek je ryba v božej sieti, 


na ktorú večnosť inovaťou dýchla. 


Smejme sa, smejme, priamo víťazne, 
ó, miera božská cestou k večným vodám. 
Dnes tvoje stuhy vešiam na sfažne, 


plávajúc k nepohodám. 

Tak nazyvajú moje cesty. 

Záhrada južná, žriedlo biele, 

ty v zrkadlení vody chápeš ľudské tresty 
a každej veci smysel, blaženosť i ciele. 


Smejme sa, smejme, úsmev: ruža stolistá. 
Nezraniteľne vyspevuje nadšenie. 
Súhlasia so mnou všetky veci doista, 

v úsmeve našom našly spasenie. 


PO NOCI 


Po noci, ktorá bola krásna, 

po noci, v ktorej človek kráčal po zemi 
a mal ju rád, tak zúfale mal rád 

horkú a sladkú vôňu jestvoty, 

omamný dúšok života a sna, 

ktorý jak veľkú bodku 


položil osud konča cesty: 


Dlho sa sbiera smútok v odriekaní, 
v bolesti každej klíči horké zrno: 
a keď tak v očiach krása zašelestí, 


to stačí: 


Konáre praštia, stromy tvojej vzbury, 
tie stromy, ktoré rastú vedľa ciest, 
po ktorých kráča prihrbený muž, 


tvoj démon, ktorý oka nezažmúri. 

NOVÝ ROK 


Zpod lístia sľz a zpráchnivelých dní, 
z koreňov času, z prítmia súcna 
vyletí jak vzdych a nádej vrúcna, 


a hľadeť bude rozpačito z poludní. 


Tak prichádza k nám ako všetky ostatné, 
rovnaký vyjde ako každý z ruky Božej: 
no počase ho obopnú raz dróty ostnaté 


a západ nádejí a krvi purpurovej. 


A večerami bude stále zapadať 
i ponárať sa v more, ktoré nevysýcha: 
na sny nám padne ako chladná inovať, 


plniť ho bude pokora a rozožierať pýcha. 


Človek to všetko, všetko dobre pozná, 
jednak ho zdraví roziskreným vinšom: 
piť bude horké víno z jeho hrozna 


a hľadať bude šťastia v čomsi inšom. 


Raz taký je už ľudský osud náš. 

Načo sa, Bože, pýtať na smer prúdu? 

| tak je život krásny, hoc je samá kráž— 
dni naše beztak k Tebe plávať budú. 

MANDOLÍNA 


Keď myslieť bolí a keď pohľad zpätný 
bodá jak dýka španielska, 
dobre sa zmeniť na tuláka. 


Oranžovníky, ktoré práve rodia 
a ponúkly dnes plody dievčaťu, 
čo s plným košom modrej oblohy 
ide si večer po sicílskom poli, 
privrávajú sa cez diaľky: 


Nemysli, básnik, nemysli a hraj, 
jak listy naše večne zelené 
nemyslia, iba len šumia. 

Hľa, cesta: po nej utekaj! 

Hoc koreň trpí, ale v listoch spev: 
iné je myslieť, iné spievať, 

iné sa s vetrom zapodievať, 

a iné určiť jeho smer. 


Brnkaj a zahraj, čo ťa po tom, 

nech sa len iní trápia s príčinou, 
nech rozkladajú farby našich plodov. 
Ale ty spievaj o nich, lenčo náhodou 
mesiac dnes príde do oblokov. 


Myslieť je bolesť, spev je jas, 

jas každej veci, ktorá žiari 

a voceľových strunách mandolíny 
všetko má smysel, ktorý hreje— 
i chladná priepasť beznádeje. 

NÁVŠTEVA 


V tejto noci mlčanlivej 
vraciaš sa tu ešte raz: 
zpoza tmy a ríše novej, 


smútku môjho predobraz. 


Mftva si už bola dosiaľ, 
ale čože umiera? 

Pod hviezdami starý ošiaľ, 
pod krídlami netopiera 


xz 


o sivú škraň šúchol sa. 


Nad vodami čiernymi 
vznášaš sa jak ľahký olej. 
Ovce bľačia v salaši. 

Bude zima na Michala, 
vzídu hviezdy nad nimi: 
hviezdy tvoje, hviezdy kruté, 
keď na pery uzamknuté 


inovať nám padala. 


Ostal iba hlúpy údel 
samoty a smútku. 
Zničená je naša kúdel, 


hrob tvoj mlčí vo vesmíre. 

SOCHÁR 


(Ugovi Graziottimu) 


Kto vie, ako mu v hlave svitalo, 

a aké blesky skrížily sa v ňom, 

keď za srdce ho temne schvátilo 
nadšenie, spievajúc v ňom ako vietor 
v korunách plných pyľu jarného. 


Bo rozkazoval všetkým anjelom, 
keď ako vtáci sadali mu na tylo, 

a on jak božský, mlčanlivý rétor 
[Boh rád sa díval takto na neho) 

v poddajnej hline vyslovoval slová. 
Každé z nich bolo ako hrozno zrelé, 
naliate slnkom, iným ako naše. 

A bol to švih, to bola sila proroka, 
oblaky čierne, v zápätí však biele: 
bolo to na zemi a v čase nebolo. 


Jak mesiac, ktorý pláva medzi mrakmi, 
mizne a znovu vynára si tvár, 

z ničoty naberala život podoba. 

Jak keď sa rodí nový deň a s vtákmi 
začína pieseň, ktorá mení vody na nektár, 
a potom ako zlatom naplnená nádoba 
rozlieva nové tvary bytia v prázdnote. 
Čo prebolelo dávno Syna človeka, 

a predsa je tu s nami na zemi, 

to utrpenie v božskej svojej nahote, 
tá neskončená bolesť, ktorá narieka 
a do skončenia sveta siné rany 

nám ukáže sťa tmavé orgovány. 

Tie ústa, ktoré nevravia už nič, 
(najvyššia láska končí v mlčaní) 

sú ako meče, štiepajúce priestory. 
Po jeho prstoch kráča Boží Kraľovič 
a sochár azda v tomto žehnaní 

necíti ani, jak sa šíria obzory, 

a na ich tmavom rozbúrenom pozadí 
črtá sa živá hlava Kristova, 

jak videly ju galilejské polia. 

Až sa raz básnik pred ňu mlčky posadí, 
pocíti azda, jak tie tfne bolia, 

a srdcu svojmu v bezmocnosti povie: 
Jak blahoslavené sú ruky sochárove! 


SAMI 


Tak, srdce, ostali sme sami ako palec: 
čo cítime, len väčšmi uzatvára kruh. 
Ťažko je žiť a život ako válec 

pritláča nádej, keď sa dvíha duch. 


V krvavom slnku domov kdesi bronie, 
matkine oči žiaria ako stálice. 
Dľžia sa smútky ako večer tóne, 


keď prekročiť chceš vlastné hranice. 


Do seba hlbšie, k večna ráztokám, 
kde čas a Boh jak deň a noc sa snúbia 
v mystickom ohni smierenia. 


Z hviezd sála ticho k našim samotám: 
ak silné budeš, tmy nás nezahubia 
a ružu našu v čierny smaragd premenia. 


CEZ OKNO 


Cez okno hľadím na zajaca, 
ako si chrumká trávu. 

Večer je ako morská vlna, 
keď obmýva ti hlavu 

a cítiš mušle, piesok, rybu, 
dotyky vecí ďalekých i blízkych: 
otvoriť oči, nebrať dychu 

a noci, ktorá lačná čaká, 
podhodiť srdce ako smidku. 
Čakať, kým padne na jej dno 
a vyplaší z nej vtáka. 

Hľa, už to bijú na oči 
neviditeľné krídla, 

pavúky pradú dlhé siete 

z toho, čo bolo, je a bude: 
kvitol raz dub a teraz v lete 
zmenia sa kvety na žalude. 
A tvoje srdce, muška v pavučine, 
fažšie je o všetko, čo je. 
Darmo sa pýta po príčine, 
kým padá na dno nádeje. 

KVET 


Jak tvoja krása plače vo mne, 
k mladosti mojej sklonená. 
Vidíš to srdce, keď sa vzopne 
nad priepasťami bez mena? 


Bez slova oči všetko povedia, 

v zreniciach horia známe požiare. 
Vracia sa starý Dante z podsvetia, 
osudu vtáky obletujú stožiare. 


Tajomstvo tvoje, ktoré mftvych kriesi, 
spočiň tu chvíľu, kým sa skloní deň 
a usne v skalách na pobreží. 


Ten víchor krásy, rozspievaná pochodeň, 
špliechajú vlny v noci do oblokov: 
kvitnúce čaro osemnástich rokov. 


V UZLÍKU NÁDEJE 


Kde sme to vlastne? 

V uzlíku nádeje. 

My huby na dne hlbokého mora. 
Veci jak riasy opriadly nás celkom, 
pri srdci cítiš laškovanie vláskov, 
pod nami úhor, ktorý nerozorie 
ani to ostrie, nazývané láskou. 

Len kdesi vysoko—ijak na sne, 
belie sa ľudská dráma 

alebo pravda, ktorá zrána 

horí jak nádej otca Abraháma. 


A prv, než srdce po nej siahne, 
už zapadá ti ako tón, 

čo nebol nikdy v svojom úplnku 
a veríš predsa nekonečne voň. 


To temno na vás nikdy nedoľahne, 
narcisy prvé na slnku. 


Len bližšie, celkom blízko k vám, 

len človek vie, jak vonia na jar tráva, 
keď prijal všetko pokorne. 

Váš žltý jas sa pridal k jeho tmám 

a čo sa teraz s nimi odohráva, 

je večne tento staronový zápas 

o všetko teplé, ktoré ešte je 

v uzlíku nádeje. 


PIESEŇ VLASTI 


Si hlbšia ako každá iná vec, 

koruny nemáš, iba korene: 

si v knihe mojej prvý odstavec, 
posledná tvárnosť v každej premene. 


Si rytmus môjho vzrušeného dychu 
a hrdlo večne tryskajúcej fontány: 
o tebe píšem najkrásnejšiu knihu, 
keď košatíš sa vo mne ako platany. 

V tebe je všetko ako v zrne klasy, 
budúca pieseň hôr a vtákov: 

cez temno zúfalstva si cestu razí 

svetlo a cit, čo vústi do oblakov. 


Na srdce tisnem prápor zhanobený, 
v divokom vetri chveje sa mu žrď: 
len nehľaď dolu, v revajúce peny, 
kde striehne stále lačná smrť. 


Ked umrieť príde zajtra za teba, 

to bude koniec iba tuláckeho tela: 
zo srdca môjho ostane však pahreba 
a láska, ktorá hori ďalej osamelá. 


Tá zhasne potom iba v Jozafate, 
najkrajšia hviezda tvojej oblohy, 

a oči moje—čisté zlato na šarláte, 
zaujmú svoje večne polohy. 


A toto miesto bude navždy tvoje, 

ty neskončená nikdy v mojom trvaní: 
na nové nebo všetky ohňostroje 
vrhať fa budú v tichom žehnaní. 


TYRANI 


Raz padnú tyrani a bude nový svet, 
keď z koncentrákov vyjdú ľudské práva: 
hoc doma vládne ešte guľomet 

a v tragédii Slovák dejstvo odohráva. 

Stavajú v Moskve sochu bohu teroru, 
Ehrenburg spieva hymny sprostým bludom: 
na bratislavskom väzení už otvorili závoru, 
a koho zase skántria pred ľudovým súdom? 


Ani ti zvolať nedajú na slávu Krista Ježiša, 
lebo si v srdci nosil inú politickú mienku: 
špinavou pančuchou ti výkrik v ústach utíšia, 
a potom obesia jak výčitku a rozpomienku 


na to, že raz ich Boh za všetky zverstvá skára, 

a zmetie v peklo blýskajúcim mečom archanjela: 
teraz je čas, keď kňazov berú od oltára, 

lež guľkou padne ten, kto guľkou ľudí strieľa. 


AMERICKÁ JAR 


Už kvitne naša čerešňa 

tu v tomto meste plnom sadze. 
Ani čmud komínov a hrdze 

jej čistý zákon neskazily, 

ani to temno zdržať neuvládze 
víťazstvo svetla, nápor sily: 
žiarovky biele na zčernalom pni, 
kučery nežnej jari, ktorá iskrí, 
ohňostroj života a poludní. 


Zastav sa, tulák, zastal čas! 
stras osud ako jazdca kôň, 
nech život zúri, ako chce, 
zavesluj teraz po zátoň. 

Buď pozdravená, čerešňa, 

zdá sa to celkom bláznivé, 

že ťa tu hladkám svojím citom, 
keď sa dnes ženú kone slnečné 

s posolstvom výšok na hrive, 

a ruky veľké, ruky jarnej zeme, 
dýchadlá kvetov, listov ako sitom 
osievať budú zlatý prach a kmit, 
ktorý sa víri slnku zpod kopýt. 


Len chvíľu malú, už to bude tu. 

Stromy sú zrána obsýpané snom, 

pod modrým baldachýnom zenitu, 

pod dychom božím večne tvorivým, 
láska, čo takto predľžená z večna 
nalieva belosť kvetom, červeň kaktusom: 
z priehlbne ticha a zo súhry síl, 

z napätia, ktoré drží vecí rovnováhu. 


Ach, beda tomu, kto sa previnil, 
prach zloby miešajúc a neporiadku 
do spievajúcej hudby tohto nachu, 


čo Vesmír sype na zem bolestnú a sladkú. 


Prestaňte, kuvici, to nepatrí sem. 
Kto zastať vie a cítiť pukov nádeje? 
Anjeli jari idú, žehnajúc nám zem, 


tú podnož neba, kde sa v kfčoch spína 

náš osud drsný, krásny osud človeka. 
Hľa, jak sa zavše v strunách zachveje, 
plesá a potom pod hviezdami narieka: 
bolí nás výška, bolí azda priehlbina, 
treba nám hľadieť do priepastí dvoch. 
Ťažobu dní však denne musíš dvíhať 


a premeniť ju v snoch. 


Kto orgovánom kvitnúť zabráni 

a vtákom stavať teplé hniezda? 

Najhlbší zákon vecí šíra sloboda. 
Zdravím vás, vrabci, sýkorky a havrani! 
Len nám sa stane, že niet pre nás miesta, 
bo nastavali ľudia nesmyselné hranice 

z hlúposti, z nudy, z vôle vražednej: 

a ako ovce za úpeku v košiari 

túlia si hlavy v dychu zahorklom. 


Keby tak všetci sňali svoje helmice, 

snáď cítili by v jarných vetroch na tvári 
jak zvesti slnka, hviezd a súmrakov 

cez okná duše s ružicovým sklom 

šíria ten priestor, vymedzený Bohom, 
kde hory srdca čnejú k nočným nebesám, 
podobné vpravde zapáleným stohom 

na prázdnych strniskách, keď sviezli žatvu. 
Mlynári dajú zajtra rozkaz kolesám 

a bude pokrm sladký, pokrm zeme, 
slobody nápoj božej príchuti. 


IV. 


Od oceánu k oceánu plodonosný van 
ovieva voľný chrbát tejto zeme. 
Otvára každý svoje bytie dokorán 

a slávi návrat mladosti a krásy. 

Bo jar je krásna iba tak, keď nájde 
ozvenú čistú v srdci, ktoré plesá, 

keď svoju voľnosť do nás zaplieta si 
jak deťom matka mašle do vlasov. 


Od mora k moru kvitne táto zem, 

v jej rukách dneska osud sveta leží: 
vzdoruje ešte, silná, práci myslekazov, 
jediný ostrov v mútnom bahne krvi: 
kontinent tých, čo veria v ľudské právo, 
hlásajúc ho jak modleníci s veží. 


Aj doma teraz ide jar a vták sa vracia k svojim, 
pozdrav fa Pán Boh, plavčík, koráb pláva kolembavo 
na vodách jarných vánkov. 

Korenie vonné čaká oddýchnuté brázdy, 

s voľnosťou srastáš ako vtáci s lesmi. 

Za požehnanie slobody jak vďační sme ti navždy! 


Z BOLESTI A NÁDEJE 
I. 


Otvorte okná, otvorte aj dvere, 
dusno je v starých múroch tisícročí! 
Zkazil sa vzduch a kysne chorobne. 
Na slávu volám vašej novej viere 

a venčím prah, cez ktorý zajtra vkročí 
porozumenie slávnostne, 

už s novým žezlom, s novou ústavou 

jak oberačky, ktoré idú večer z vinice, 
v zásterách nesúc ťažké strapce hrozna, 
kývajúc všetkým oslnenou zástavou. 


Vypáľte staré, zatuchnuté pivnice, 

na nové víno nové sudy spravte. 

Zo Západu sa pohly budúcnosti vetry, 
blahoslavený národ, ktorý čas svoj pozná 
a ako had vie svliecť si starú kožu 

a zatratiť vie lož a otvoriť sa pravde: 
že treba zbúrať čierne múry pekla, 

v ktorom vrie síra otroctva a neresti: 
že barikády lží tu viacej nepomôžu, 
krv europská za nimi dosť tiekla. 

Plný je pohár, viac sa doň už nezmestí. 


Hľa, bahno dní až po hrdlo nám stúpa, 

ku hrdlu tvojmu vznešenému, Europa. 

To nie sú vladári, lež darebácka tlupa, 
špinavá pena infernálnych vôd: 

ich päťročenky ako hlupstva vyleštená kopa, 
daly sa teraz s krikom na pochod. 


II. 


Ale to všetko márne, treba začať znova, 
rozmetať staré pareniská malosti. 

Kým na hraniciach budú všade závory, 
kým žiadostivá bude ruka susedova, 

kým nestretne brat brata svojho v milosti 

kým nezapadne Hviezda krivdy za hory, 

kým neuznáme, že nám všetkým patrí obloha, 
že cesty zeme pre všetkých už voľné sú, 

od chladnej Edyne po slnečné Bari, 

že kapitáni pri kormidle dívajú sa na Boha. 


Buď zdravá, krásna Stella Matutina! 

Kde naše biedne trosky vlny odnesú? 

Jak bielo kvitne lepra v jeho tvári, 

ale aj tak sa ešte ku Tebe vždy spína 
kontinent svätcov, katedrál a slávy. 

Po toľkých iných, daj mu ešte milosť jednu, 
nech zpod trosiek sa dvihne život nový, 
nech kvitnú ruže ponad psiarku biednu, 
nech nemyslí už viacej na okovy. 


III. 


Čo na tom, že nás nikto nepočúva, 

len vtáky, hviezdy, vody jazerné? 
Keď básnik prizerať sa musí bezmocne 
a hora sa už viacej neozýva, hluchá, 

tá hora sveta, zhlupnutého nesmierne, 
kde vyschly sady ducha, sady ovocné. 


Kto sa fa pýta, čo to vlastne chceš, 

čo horí v nociach v tvojom srdci nad mestom, 
čo značí jedno svetlo v toľkých tmách? 
Bolesť ti zvoní ako v tichu ostrá spiež, 

kým dospejeme neodvratne ku trestom: 

k smolniciam v Nerónových záhradách. 

Bo toto bude koniec nášho pokolenia: 
nemožno zrádzať všetko sväté beztrestne, 
nemožno žiť vždy z popierania Života. 
Na križovatkách zbabelého zápolenia 

sa pýcha sveta ako balón roztreskne, 


už za horami sa nám Anjel Zhubca chichotá. 


Aj nešťastie má svoje príťažlivé čaro, 

pre samovrahov sladko spieva roklina 

pesničku zhuby, hymnu padlých anjelov. 

Načo tak zostra, v Argentíne kvitne teraz jaro, 
načo len básnik smutné veci spomína, 


tragiku fažkú blížiacich sa úderov? 


Nástup je silný, valia sa už temné sily, 
červeno kvitnú púšte Mandžurie, 

na Akropole bude nová zástava. 

Či sedmispáči kedy ohne zadusili 

a pred náporom strašnej ľudskej mizérie 


len vzdať sa, čo iného nám už ostáva? 


Veď dobre, dobre, stane sa vám povôli 
a bude tak, jak zbabelosť si žiada, 

keď z ilúzií ostane len biedny prach. 
Blíži sa noc a smrť už nad ňou vreholí: 
kto do rukáva pustí hada, 


skúsi, čo je to vrah a strach. 

IV. 


Prestaňte rečniť, v bolesti sme rovnakí, 
v polkruhu kosáka sú všetky vaše hlavy 
jak osamelé steblá v svetle polmesiaca. 
Ste slepí, nevidíte makateľné náznaky, 
ten pazúr Hviezdy, pekelný a dravý, 
pod ktorým srdce vaše isto vykrváca? 


Nechajte starých, nech si pochybujú, 
žiada si svojich zbabelosti mor: 

pionieri sa vždycky krvou potili. 

Ale vy čujte vetry, ako ponad hlavy dujú 
z neznámych ešte, ale krásnych hôr 
nádeje, zo dna ľudskej prasily. 


Trestal nás Boh, bo každý myslel iba na seba, 
a každý kľakal len pred vlastnou modlou 
Priama, Mamonu a, pravda, Molocha. 

A vravieť o tom ani veľa netreba, 

že pre neresti s dušou takto podlou 

zatiahla sa nám krvou obloha. 


Jak si to všetko strašne poplietli: 

vraveli láska, mysleli však boj: 

vraveli právo: značilo to krivdu ostatným, 
kým na bojiskách supy na mftvoly neslietly, 
kým zúfalstva sa neroziskril ohňostroj. 

Už slnko nevidno. len krv a dym. 

KAROĽ NOERMEN. 


CLEVEĽÁND - 1950 


Ugo Graziotti: Básnik Karol Strmeň 


(kresba v čierno-bielom, 1950) 


Karol Strmeň 


STRIEBORNÁ LEGENDA 


STRIEBORNÁ LEGENDA 


NECH NEMÁ KONCA 


Nech nemá konca moja túlka 

krajmi, kde kvitnú citróny a maky. 

Chválim ťa, moja ľuľka. 

Plávajú voľne tvoje biele mraky. 

So dňa na deň je krajší svet 
a nemá ceny návrat. 

Pražená káva vonia zas a koráby sa roja. 
Ô nekonečná túžba moja! 


nevýslovný a bezhraničný závrat! 


Spí pod ružami naša žltá viecha, 
šelestia vlny ako strom. 
Vietor mi plachty nadúva a vtom 


už stúpa moja túžba závratná 
po šírom svete, po vlnení ďalekom 


a vrelý piesok láka, vábi tma 
a pod nohy mi slaná voda špliecha. 


MUŠĽA 


Mám v ruke mušľu, jemnú ako cit 
a svetlo, ktoré prebleskúva v hore. 
Stačí ju k uchu priložiť, 


a zašumí v nej veľké modré more. 

Aj ja som vídal perleti 

na mori, ktoré opojivo znelo. 

Ešte mi šumí v pamäti. 

Sto morských vľn mi zmýva biele telo. 


Ó moria, výšky, diaľky drásavé! 

Shodil som kliatbu noci zlej, 

nečítam jazvy, plachty, kotvy v prístave, 
vypínam oči k neviditeľnému 

obzoru zeme neobjavenej. 


PREDTUCHY 


Pod poduškou mi spával had 

a keď som ráz bol na smrť unavený, 
ohlásil sa: Buď rád, 

večné sú síce kvety na stromoch, 
no život nemá ceny. 


Vyšiel som z izby. Sojky pely: Hľaď, 
s okna ti biele ruže hádžu ženy. 

A kvitlo nebo, hučal zlatý vodopád 
a bol som nešťastný 

a tajne zaľúbený. 


Niet ešte svetla pod oblohou belasou, 

ale mám piesne 

a klince, ktoré kvitnú iba v máji. 

Nech teda veje vietor do vlasov! 

Som ako dieťa, hľadám predmet neznámy 
a stojím, 

kde mäta vonia, 

v brezovom háji 

s prázdnymi rukami. 

KARTA 


Vykladal som si karty. 
Zastieraly mi oči zlaté parky, 
pozeral som sa do zrkadla 

a zrazu padla 

osudná karta, srdce červené. 


S prekvapením som chytil symbol starý 
a vúdive 

a bláznive 

podvihol som ho k rozpálenej tvári 

a vzýval božstvo jari. 


Mňa nikdy predtým nezlomila sila, 
pyšno som stíhal šarláty, 

ale keď vyšla pre mňa táto karta, 
chodil som dlho ako zakliaty, 


natoľko mojim očiam porobila. 


NOČNÉ MESTO 


Stáli sme pri kaktuse, 
čo práve vydal kvet 
biely a útly. 


Šumelo nočné mesto 
jak stará pieseň lutny, 
jak pole zlatej raži. 

Raž hviezd sa triasla v korunách. 


Belasá hmla, čo spúšťala sa okolo, 
dýchala ťažko, prichystaná k varu, 
a lampy z Piazza Popolo 

venčily bránu antického baru. 


Jak jazerá a okvetia 

pod zelenými brehmi rána, 

jak roky tomu zabudnuté hlasy, 
jak fialové strapce orgována 
pri tichej vode podsvetia 
voňaly tvoje vlasy. 


ZLATÝ DEŇ 


Stisk ruky, úsmev, a už si aj ušla. 
Za bránou klopú tvoje sandále. 


A ja sa usmievam a usmievam. 
Obdivujem sám seba. Je to možné, 
že ty ma ozaj ľúbiš? Svet je dobrý. 
Čo stretnem ľudí, postoja, 

s počudovaním hľadia na môj úsmev. 
Nech sa len čudujú. 

Dnes som ti vyznal lásku so skľúčeným 
srdcom. Nie, pravda, slovensky, 

to by som sa bol bál, 

lež v talianskej reči, obozretne: 

Ti voglio tanto bene. 

Čakal som, že sa zrúti celé nebo, 

a nič sa nezrútilo. 


Ty si sa usmiala. 

A teraz idem píniovým lesom, 

v srdci mám slnko, v očiach zeleň lístia, 
a keby som mal z čoho, 

prvému, koho stretnem, 

zaplatím štvrtku červeného vína. 


MILOSŤ 


Dlho som bránil odlúčenosť svoju 

a zatvorený žil som ako mních. 

Mával som smäd, a predsa vyhol zdroju. 
Dlho som bedlil v nociach zelených. 


Prach pokryl všetky moje múdre knižky, 
prv voňaly jak vrecko škorice. 

Za mrazov vyschly moje tamarišky 

a zplesnively moje temnice. 


I dnes, keď vyšla pre mňa luna nová, 
neopúšťa ma clivá samota 
a nevychádzam z pomykova. 


Núkam ti iba čierne kvety ticha 
a veľkú bolesť svojho života 


s náruživosťou bývalého mnícha. 


PIESEŇ O VLKU 


Súhvezdia ťažké, krvavé 

horely ponad moje cesty bludné. 

Videl som rumy v húšťfave, 

a pri nich predsa spievať modré studne. 

Mával som obväz na hlave, 

a vsrdci slová pohfdavo vľúdne. 

Dni boly ako zbrane bodavé 

a noci také, že v nich človek schudne, 


tie noci sľz, ten výkrik z utrpenia. 


A nepohly mnou rany ani boje. 
Ale že moju hrdú dušu zmenia 

do takej miery čierne oči tvoje, 

že čistejšie než plápol ranný 

sa zaskvieš v mojej doméne, 
nemal som zdania. Idem skrúšene 
jak vlk, čo líže biele ruky panny. 


V SVETLE LAMPIONOV 


Tu v svetle lampionov 

sa dívam 

do tvojich čiernych očí, ktoré horia 
čistejšie ako piesok na dne mora. 


Kvitnú už višne. 


Tam pod stromom, kde svietil nový mesiac, 
červenou šatkou kývla si mi pyšne, 
spokojná, šťastná, veselá. 

Keby si bola vedela, 

že som fa miloval! 

Tryskaly vodomety, 

šumela noc a oblúkom 

mi tvoja šatka kývala. 

[šiel som v ruke s klobúkom, 

kvet som mal v dierke kabáta. 

Nevedela si, že ťa ľúbim divoko, 
no dnes už vieš, 

aký som šťastný, že ti z očú čítam, 
že si ma vtedy milovala tiež. 


CELÉ NOCI 


Keď nespím celé noci spitý krásou, 
preletujú mi srdcom ako tône 
voňavé vlny tvojich čiernych vlasov 


a hlas, čo zvonil v mojom telefone. 


Sám pre seba som málo, 

do sveta v drsnej chudobe 

čniem ako holé ošarpané bralo. 
No svieti na ňom tajomne a bielo 
(na oltári či na hrobe) 


odovzdané a nežné tvoje čelo. 


Môj svet je plnší. Tvoje čierne vlasy 
sú šerom lásky, ktorá spája nás, 

i keď som tu len sám. 

Tvoj osvetlený hlas 

je otvorenou zlatou bránou. 


RÁNO 


Raz bolo ráno lesklé ako čriepky 

v poli, kde kvitnú čakanky. 

V korune stromov budily sa sliepky, 
svetlá sa zažíhaly v oblokoch. 

Prechádzal som sa v našom humne, 
kde žiaril stoh 

a na rose sa zrkadlilo slnko. 

Tisíce lúčov sypalo sa ku mne, 

mal som ich na perách a v kučerách 
av duši ako zvestovanie ruží. 


To ráno po daždi, ten vietor jasu 

vidím dnes v tvojej tvári, 

až sa mi vočiach marí 

a zakaždým, keď pretriem si ich dlaňou, 
si jasnejšia, si ako kryštal, 

cez ktorý svieti slnko: moja láska. 


NEPRAVDA 


Bol taký vietor! taký vietor, 6, 
že blčaly nám kahance a líca. 
Kývala peklu rozcuchraná štica. 
Bolo to hrozné. Sukne dvíhalo. 


Sto bosoriek nás bilo palicou, 
hádzaly na nás žihľavu a skaly, 
vrieskali čerti dolu ulicou, 

ale my sme sa ďalej bozkávali. 


DEŇ NAŠICH ZÁSNUB 


Deň našich zásnub, večer pred nimi, 
horúce ústa nedočkavé! 

Vo vysušenej tráve 

našiel som slzy a hľadím na ne. 

Svetielkujú tu medzi klasmi 
na celom láne. 

Sú okom kvetnej byle 

a požehnaním tejto chvíle. 


Dva prstene a jeden oblúk životov, 
jediná škála, 

jediný večer, ktorý perly prestiera! 
Vedený rukou anjela 

pozeral som sa bez úzkosti, s istotou 
na pole sľz, 

kam pozrieť si sa bála, 

na chladnú rosu našej budúcnosti. 


PREBUDENIE 


Keď nad ránom ma zobudilo 
pískanie vlaku z mrcha snov a clivôt, 
červený pruh mi svietil na stene 

a život 

perlil sa ako víno. 

Na šnúrach v mojej zapadnutej štvrti 
visely vlajky bielizne: 

perute proti osudu a smrti. 


Pod takým bielym práporom 
mi zazvonily v uchu 
najradostnejšie postrácané vety, 


ako by som už v niektorom 
obchode stál a hľadal biele kvety 
v sprievode zlého uličného ruchu. 

PIESEŇ RUŽI 


Keď držíš moje ruky, ruža čistá, 

a vidíš oči, skrvavené slepotou, 
medzi nás pnú sa horké muky Krista, 
jas vykúpených životov. 


Z milosrdenstva nesmrteľný Boh 

sa napil pre nás blenu smrteľného. 
Dnes prijíma nás k sebe obidvoch 

a máme prsty v svätých ranách Jeho. 


Ty si sťa lúč a jasná žiara sklovín, 
pri tebe temný, zachmúrený som. 
Dívaj sa na mňa zrakom Ježišovým 
a miluj ma tak čisto ako On. 


PRSTEŇ 


Keď snubný prsteň korunou 

zožľtlej ruky sa ti odkotúli 

až na môj hrob, pod horký koreň ocúnov, 
6 spomeň si, že moje srdce ľpie 

na tebe stále, prijmi moju tôňu, 

jej objímania neviditeľné 

z nemilosrdných brehov Acherónu, 

aby som ako chvenie strún 

pod tvoje srdce šeptal z nenavrátna 
zelených lún 


o tom, že celú večnosť ako v prvej chvíli 
pozeral som ti do očú 
a dvaja sme len jeden život žili. 


PANORÁMA 


Keby sme boli 

spokojní ako dobré 

prežúvajúce voly, 

nie ako vlak, čo ide s nami tunelom, 
chápali by sme anjelov a kozy 

pri ohrade a pri záhonoch papriky. 


Schudobneli sme v umelom 
šedivom svete. 

Pod komínami techniky 
kto ešte vie, čo bolo sväté, 
čo patrí čiernym anjelom? 


Aspoň tá rieka tečie milostive. 

Na jednom brehu 

zvestujú žaby požehnanie černejúceho snehu, 
na druhom v rúchu z plyša 

Obranu viery číta 

(žiaľ, krátkozraká) abatiša. 


A slnečnica, relíkvia z jesene, 


len múdro hlavou kýve. 

ENCYÁN 


Nie je muž sám a nie je žena sama 
a nie je srdce zatvorený džbán. 
Nezábudkami ovíja sa jama 

a nad priepasťou kvitne encyán. 


Ten encyán! Ten pozdrav strmej výšky! 
To prekonanie zemskej prázdnoty! 

Nik nie je sám, kto nemá dušu líšky, 

a vládne ako ty, 


najdrahšia moja, nad kráľovstvom biedy. 
Ten ligot lyžíc, mís a pohárov 
a umývanie oblokov a dlážky 


je encyán. Nie panský kvietok rozmarov, 
lež tvrdý koreň. A nie kvietok bledý, 
ozdôbka našich herbárov, 

lež nad priepasti vyklenutý pozdrav. 


Slnečný, hrdý, ťažký. 


PUK 


Čo vraví koreň puku? Hádajme. 


Vyznáva krehkosť puku ružového 
a velebí ho potajme, 


nezničiteľne natešený z neho? 

Bohatý koreň, bohatší je puk. 
To je náš život, ktorý puto láme. 
Zo všetkých síl sa odovzdávať máme. 


V tom je náš smysel, svetlejší vždy viac 


než slzy, ktoré poprehltávame. 


V pohybe vetra postupuje alej. 
V zákone krvi človek (pochopiac) 


oddáva vlnu smrteľnosti ďalej. 


ŠĽAPAJE 


Akoby dýchly ruže z dávnych jarí 
pod naše okná, drahá žena moja, 
tak zo starých čias bez premeny žiari 
tajomstvo nášho zriekania a boja. 
Pozeráš na mňa ticho, bezo slova. 
Umftvovanie zachvátilo nás 

a splýva ako stuha fialová 


na nevýslovne fažkom venci čias. 


Vždy je dosť skál, čo letia naokolo, 


do srdca mieriac. Darmo brúsia ich. 


Pretrpíme, čo určené nám bolo, 
a okrídlený piesok nezahrnie 
šľapaje nás a všetkých veriacich. 


Nevyschne nikdy kvet, čo rodí tfnie. 


SVITANIE 


Počúvam, ako zo sna dýcha moja drahá. 
V rozvitku prvej belasosti 
sa dívam na obloky. 


Ožiarujú sa hrany nášho nábytku. 
Takto sme vošli do života. 


Len sen je pravým priestorom na odstieranie vnútor- 
ného vesmíru 
a celá spálňa ako hrob na prahu sladkých koreňov 


a čistý dej 


Náš život je len stály obraz prechodu k pravej 
slnečnosti 


so zrkadlami vodných parkov a spevom jari zelenej 


Trasie sa knôtik lampáša 
Neviditeľné ožíva a odráža 


sa vočiach ktorým tajomstvo sa odkrýva 


Dýchanie naše meria hviezdny čas, 
ktorý sa stáva zázrakom a putujúcim oblakom 


pri jasnom speve veterných a jestvujúcich krídel 
Boha. 

NOC 


V jej čiernych vlasoch moje bozky ako pole vlčích 
makov 

jej vlasy zem 

záhrada makov po zemi a v podzemí 

jej ruka v mojej ruke Trvanie lásky ktorú cítiť chcem 

až nad trávou a oblakmi 

len dlhý odlet vtákov 


pozdraví mftvu zem 


Do všetkých vetrov rozhodené 
sú tvoje ruže: tvary zlatých mrakov 


nad zatieneným brehom v kroví Hesperidiek 


Akoby všetko trvať malo 
jedinú chvíľu vzdychu 

len zatiaľ kým sa puky neotvoria 
a neosvetlia obloky 


Za vlnou príde nová vlna a modré slnko zátoky 


V jej čiernych vlasoch veniec mojej pokory a bázne 
z hlbiny môjho srdca 

ryšavé ohne šľahajú jak pozdravy 

blyskľavý rubáš zakrýva 


pohyby našich mihalníc a oči naše časné 

STRIEBORNÁ LEGENDA 


Boli raz traja bratia: Jeden mních 

z rodiny bratov žobravých 

(päsť bola jeho malou lýrou): 

druhý bol básnik ohnivák, 

usmiaty chodil za Elvírou, 

keď mala vlasy ako zlatý mrak, 

za nocí mlčal pod jej balkónom: 

a aby rástol spasiteľný zmätok, 

ktorý je v dnešnom svete hlavným zákonom, 


ja som bol tretí (ako svedok). 


Nedá sa vraj žiť z poézie, 


čoako sladko vonia sad. 


Ale my traja neúprosne 


dôverivo sme budovali vo sne 


budovu z karát menom Hrad. 


Jovovi sa to nepáčilo vôbec 
a Belzebub, 


čo zastupoval čierny klub, 


rozohnal našu ušľachtilú obec. 


Ten mních sa teraz v Brazílii pýši 


slzami, ktoré prehľtal, 


a pritom lapá politické myši. 


Ten druhý píše knihy, aký žiaľ! 


zostáva za trest po škole. 

Ten tretí sedí v popole 

a ľudskú hlúposť povyšuje na trón. 

Zmenil sa, chudák. Jób je jeho patrón 

a číta knihy, ktoré iní píšu, 

oblažujúc tak jeho malú skrýšu. 

Žalostne to s ním vypadá. 

Nebesá, veď len prekladá a prekladá a prekladá. 


Mních, čo je s tebou? Kde máš obrus na tráve? 
Komu dnes nosíš v rukáve 

chleba a syra, fľašku s dobrou vodou? 

Túžime spolu za slobodou, 

za krajom, kde by spieval morský breh. 

Zopsul sa svet. Aj ruža vonia ako hriech. 


Brat, kde sú tvoji priatelia? 

Pod kosákom sa veselia. 

A kde sú lampy tvojej zlatej haly? 
Na večný sen ich zaregistrovali. 
A kde sú tvoje neapolské obloky? 
Plávajú tichým azúrom sťa oblaky. 


POSLANIE 


Smiluj sa, rímsky Eskulap, 

a zachráň našu kožu. 

Potrebujeme všetci milosť božiu. 
Smiluj sa, rímsky Eskulap, a mníchovi 
daj východ slnka ružový, 

ctnosť nechať takú politiku, 

pretože tvár mu ožľtne 
a hrdza sadne na pery 
od barnumského kriku. 


Ohnivákovi rozmnož smiech a nedele, 
aby nám spieval farebne a vesele 


aj o nádeji, ktorej nikto neverí. 


Mne, keďže som len smrteľník a jeden z nich, 
daj mnoho kníh, 


aby som sa drel ďalej ako vôl. 


Každému z nás daj blesk, 

čo srazí hviezdy navôkol 

a spojí všetky oddelené priestory. 
(Necháme ho raz na mori. 

Sadnú naň všetci vtáci preletaví 


a budú spievať v dobrom zdraví.) 


Ešte raz teda porúčam ti mnícha, 
spávajúceho na jazyku ticha, 
kde kaja sa jak útlocitný tulipán. 
Eskulap, stisni jeho ľudské kosti 

a zapáľ pred ním tymián, 

aby bol šťastný väčším dielom 

aj s nepotrebným telom. 

A pozbav ho zlej spoločnosti, 


aby mal život do večnosti. Amen. 

PIESEŇ O JESENI 


Urbár sa mihá ostrím kôs. 
Otava dýcha ako zo sna. 
Vendelín ženie stádo kôz 


pri viniciach, kde Urban ide s muštom. 


Oblaky, oblaky, labuti biele 

na azúre pustom. 

Zima je, trnky. Štípe mráz 

na pahorku, kde gúľajú sa zelené 
červené 
žlté 

plody tichej jesene. 


Zvon kýve hlavou nie, a srdcom chváli Pána. 
A dvíha pušku poľovník: 


skrvavuje sa biele brucho holubov. 


Oblaky, oblaky a veľké rany rána. 


OBLAKY 


Keď pláže plné slnečníkov 

v. « 

šumely rečou rybárov a vľn, 

len oči zavrieť, a bol to už ker kolibríkov. 

Na teplej tráve 

s rukami pod hlavou 

koľkokrát som sa díval 

na odchádzanie fantastických oblakov! 


KORENE 


Zvonivá ťarcha koruny a plodu 
sa kloní ku mne ako dobré zvesti 
a sype farby, parfumy a vodu. 
Ohýbajú sa plné ratolesti. 


Vysoké nebe dvíha plachty sivé 
a letí plné zlatých kameňov. 
Koruna spí a v azúre sa kýve 

a v ťažkej hľbke dolu pod zemou 


studení slza, vlaha pre budúcich. 
Postojte chvíľu, plávajúce tiene. 
Koruna sa už stala chvostom pávy 


a šumí celá od ovocnej šťavy, 
zatiaľčo skladám klobúk na korene 
k neviditeľnej sláve pracujúcich, 


ZLOMOK 


Na pleciach kata perleťový plášť 
sa v plnom slnku svíja 

a mrzké srdcia hľadia 

jak čierne oči sov. 


Ale strom, ten má predsa mladú zeleň 
a po jazere pláva konvalia. 

Za dvermi stojí ktosi s kyticou. 

Bijú dve srdcia v plápole 

ako dve skryté pištole. 


TRI MODLITBY 
I. 


Zjavuješ sa mi s utrpením svojím. 
Viem, že fa trápi iba jedno. Ja. 
Už mesiace mi nedáš pokoja. 
Vytrvaj, Pane. Pozri, ja sa bojím. 


Niet vo mne nežnej lásky holubov 
a nevidel som rebrík Jakubov. 
Stojím tu ticho s lebkou rozbitou 
posledný v rade tvojich levítov. 


Načo som žil, ak padnem ako vrak? 


Ak ty ma necháš, kto ma ešte prijme? 
Pohlaď ma ako neposlušnú kozu, 
rukami dvoma pritiahni ma silne, 

na holý chrbát vypáľ mi svoj znak 

a vsvojej krvi umy moju hrôzu. 


II. 


Čo mi dal svet? Och, výdobytok plytký: 
úradný prach, čo vysuší aj ducha. 

Nič nemám. Ani vola ani sýpky. 

Aj moja reč je celkom jednoduchá. 

UŽ sme sa stretli, Pane. Aj ty máš 
len rozhodnutie: opak kapitálu, 

plášť potupy a pri ňom moju stráž. 
Mne pery púchnu od octu a žiaľu, 
teplú krv nesiem v shyboch svojho šálu 
a vzájomný je strach a súcit náš. 


111. 


Chceš, aby som ťa oslavoval? Čím? 
Veď žiadaš všetko. Pýtaš môjho ducha. 

Z komínov tuná všade stúpa dym, 

v uholnom prachu každá ruža stúcha. 
Mám pýtať ja? Och, žobrať dávno viem. 
Chytám sa tvojho najlepšieho vrecka 

a chcem vždy jedno: úľavu a vlasť. 

Taký je život žobráckeho decka. 


O božský pytač, neboč od domu, 

kde spí môj syn a krvaví sa kalich. 

Len pýtaj, aj keď nikomu 

v ústrety nejdem s úsmevom a krikom. 
Tu, v stánku biednych, na hostine malých 
rozmnožuj víno svojim svadobníkom. 


ZVESTOVANIE 


Po zvestovaní Panna zapýrená 
pustila prsteň z uľakanej dlane, 
sfa lístok brezy chvely sa jej pery 
a spýtala sa, ako sa to stane. 

Obledol anjel, vyspieval a zmľkol. 
Svet omladol a voňal tymianom. 
A počúvala snúbenica Ducha, 
sklonila hlavu, súhlasila s Pánom 
jak vyplašená srnka, ale viac, 


jak biela ruža dokonalej chvíle. 


Rumeniac sa a privoliac, 
poklonila sa Plameňu a Sile 


v tichom a čistom dobrorečení. 


Jej teplé slzy usýchaly na zemi. 


ODPOLUDNIE 


Týčte sa, orechy a dómy, 
nad jazerami pokorení. 


Zrkadlite sa, vejte, moje stromy. 


Chcem čakať v tichom vašom tieni 
na božiu ruku, ktorá zlomí 

dušu moju ako hrozno, 

zlaté hrozno na koreni. 

Zvoňte mi, zvoňte, poháre. 

Boh shromažďuje moje slzy všetky 
na jasný venček. 

Oči má ako modré kvietky. 

Týčia sa stromy, 

točí sa voda vírom. 

Toho dňa, keď ma nebudú 

hnať vetry v svete šírom, 

krvavé bude slnce nad vesmírom, 
ale ja budem vyspevovať 

víťaznú chválu osudu. 


PAHOROK 


Za mestom poľná cesta 
je samý teplý prach. 


Blažený pocit, keď sme chodievali bosí! 


S vfšku je celá krajina 
s mušľou mesta 

len ako jasné zrkadlo 

a naše tváre 


vytvárajú v ňom pohyblivú kyticu 


s úsmevmi nádeje a svetlom sľz. 


Pozeráme len na časnosť 
na biele bárky. 


Svah, svieži svah a zarodené jablone! 


Lesk ovocia je naša dokonalosť 
v pominuteľnom čase. 


Aj vo večnosti chodiť bosí 
lúkami lúčov a rosy! 

Aj vo večnosti jestvovať 
jek zrno v klase! 

VÁHY 


V ruži hýri sladká hmota, 
čistý nach. 

Od života do života 
bijú vlny, spieva more, 
čisté more, osvetlené 


v hlbinách. 


Srdce každej minulosti 
urna je a prach. 


Ale predsa v modrom zlate 
riek, čo plynú v kotlinách 
pri ďalekom Jozafáte, 
duch, čo volal na poplach, 
hýri ako na krídlach, 

ako v ruži sladká hmota, 
napriek strate. 


Čo nás učia tmy a hviezdy? 
Každý jazyk nech je jazyk 
nasmrteľných váh. 


PRED BÚRKOU 


Na nebi belasom a čistejšom než oči 
usadily sa jazerá 


a ty tu ležíš dieťa pri lopúchu 
spíš ako mušľa umytého vzduchu 

ker plný kvapiek dažďových 

a fialové dálie 

voňajú ako mydliny a starý spev 

z doliny stúpa dym a očernely slzy Panny Márie 


rosička sedí na strome 
a zvedavo si obzerá 
prach za letiacim vozom 


MILOSŤ 


Niekto sa pýta na poetiku 

a ráta zvuky, spočitúva hlásky. 
Nechajme deťom bábiku. 

Keď rastie zrno, rastie z božej lásky, 
z neporátaných zrniek vzchodia klásky 
a dobrý gazda neráta. 

V katalogoch niet mágie. 

Leda by ranné vtáčatá 

nosily na ne ľalie. 


Prostota božia v nás 
otvára svet 

a vysvetľuje čas. 

Len tomu treba rozumieť. 


A tak sme, Janko, v slnečnejšom Ždiari, 
kde i tá záhada, 

pre ktorú ruža opadá, 

je ako záhrada: 

žobrák i svätý 

si líha 

medzi jej pestré milosrdné kvety. 
Nebe je všade otvorená kniha 

a srdce, ktoré miluje a váha, 

je vodováha. 

Podľa nej zistíš, kde je pravá vlasť. 
V mene tej jednej margaréty, 


čo dodnes zhára 

a ktorú dávno na stôl neprestretý 
položil som ti do pohára, 
objavujem a nemôžu ma zmiasť. 


Tak žije ďalej Karol tvoj. 

Trvá i kliatba. Keby bez krídel 
videl len kliatbu, keby nevidel 

a necítil aj bolesť, 

spieval by inak, ako malé dieťa, 

keď nájde kvieťa, 

alebo ako prsteň, ktorý v mori svieti. 
(Ale keď nie sme deti, 

ale keď nie sme deti.) 


KAŽDÉ RÁNO 


Každé ráno, keď idem do úradu, 

tých istých ľudí stretám na tom istom mieste 
Mohli by sme sa pozdravovať úsmevom. 
Starenky stretám. Idú s prázdnym košíkom. 
Poštára, ktorý pesničku si píska. 

Rad detí, ktoré mníšky vedú z kostola. 
Rozličné tváre belochov a černochov. 

Ideme všetci oblečení do šiat, 


pod ktorými sa naše nahé srdce 


schuľuje k vyhni každodenných starostí. 


Odchádzame a nepoznáme sa. 

Na dlažbe naše kroky zanikajú 

v šuchote aut, kolembaní tramvaja. 
Výkladné skrine, neónové reklamy 
obracajú sa za nami 


s usmiatou zlatou grimasou. 


VTÁK 


Chytil som vtáka 


čierny malý 


srdce mu bije moja dlaň ho páli 


veľké sú moje hriechy 


čo sa o nich vtáci naspievali! 


Je mi ho ľúto. 
Čo sú jeho radosti? 
Úžas že parky zakvitly soľ mora 


alebo sú to 


ľadové rýchle procesie riek 


pri stofarebných horách 


alebo sú to 


pomaranče slnka 


kút fialiek? 
O tom by spieval? 

Obyvateľ trsti 
neboj sa v mojej dlani 
aj ja som väzňom v božej hrsti 
obaja život milujeme a ty mi zobeš prsty 
let! 
radosť je kytka úžasu 


Chodil som celý deň a celú noc 
po tejto stráni. Vôňa hlôhu 
zdá sa mi iná ako vlani. 

Tak sa to páči motýľom a Bohu. 


AMERIKA 


Na morskom brehu biely koník klusá 
v slnečných lúčoch zjavujú sa 

obrysy 

a 
mestá 
celej Ameriky 
Teraz sa ozve siréna 
Jednu som stretol ešte v Cymbalíne a volala sa 
lréna 

Kto schádza s lodi ešte nevie rozdiel medzi sirénou 


a džezom 
to preto lebo Amerika je z diaľky veľkým lesom 


so zlatým vtáctvom senátormi je veľkou stranou 
novín 

od mora k moru Amerika je mostom premávkovým 
čierni a bieli prípadne aj Indiáni 

a Číňan ktorý perie bielizeň 

všetci sú ako prezident a prezident je ako ty 

toto je pôda triumfálnej slobody 


farebný zázrak faraóna a hviezdy ktoré nosievali 
veľkí páni 

nájdeš tu iba v múzeách 

za vylešteným sklom 

od mora k moru Amerika rovná sa veľkej záhade 

nenosia sa tu europské šaty 

strechy sú ako pri Mexiku širáky 

a všetko sa to stále strieda 

na elektrickej pevnine 


Táto zem ešte stále drieme v prvorodej nevine 
a podľa čísel Izvestie nemá tu konca kraja bieda 
tie pruhy červené v zástave Spojených štátov 
to je vraj dielo bankárov a potentátov 

krvavá koža nazdieraná z trvalej kože chudoby 


úbohá Izvestia ty lživý papagáj 


tie pruhy sú sťa stužky mandolíny 

znak mladosti a večitého spevu 

ohnivé stľpy viery v právo človeka 

tie pruhy sú sťa krv 

čo tiekla z hrudi amerických chlapcov 

za spravodlivý svet a preto venčí 

ich hviezdna koruna 

dajme si ruku tesne k telu a salutujme práporu 

Prešli sme cintorínom 

a s tichou hrôzou 

vchádzame bránou zlatou 

do zeleného parku 

pozdravujeme rozosmiatu kvetinárku 

jej kytice sú červené jej doláre sú zelené a zelený je 
tento letný čas 

zelené sú aj krídla letných mrakov 


pominuli sme karavánu Cadillacov 

bez fyzického úrazu 

nevychádzame z úžasu 

akási žena stretla nás 

s klobúkom a la 1922 
má tichý hlas 
kontinentálnu výslovnosť 

roznáša nápis PRÍDE KONIEC SVETA 


na pavilone žiari detská kapela 
nepríde koniec sveta 

aspoň nie v Amerike 

zázraky sa tu iba začínajú 


IV. 


A technika je letiaca a lezúca a visutá 

prejavila sa ako modré autá 

rozprestrela sa medzi moria vsala sa krížom do zeme 
a odfukuje dym 

zachvíľu ďalej nevidím 

prechodia zasa autá 

v každom je dáma s jazmínom 

a potom veľké nádražia a chladné haly kina 
a mrakodrapy okná nikto nespočíta 


No prériách sú otavy a agáty 

v Texase známom z krvákov 

je teplé more exotických bodliakov 
a lesy štátu Washington sú zástery 
slnka keď vyjde slnko februára 


Amerika má tisíc tvárí je milióny Amerík 

voňavky prístavy a obraz ktorý zrkadlí sa v južnom 
víne 

kaňony farmy ľadničky a na Floride lemóny a dyne 

a detské tvári ružové a tučné 

jak rozkrojený pomaranč 


smejú sa slnku v ústrety sú ako lístie hebúčke a plné 
šťavy 


americké sú aj únie a široké-široké riadky Walta 
Whitmana 

každodenný stľpec Sokolského a analýzy Lipmanna 

závratne pestré slnečníky pri mori 


sláva ti Rozum slobodný 

toto je všetko z nadšenia toto je všetko z hlavy 

tento ľud rastie pomedzi dva obzory 

bývalý cowboy študuje a stavia nové ulice 

v lodeniciach sa stretá celý svet a miesta je tu pre 
rozličné jazyky 

toto je nebo začiatkov 

jeden miluje cudziu kasu a druhý dáva na kostol 
obaja začnú od piky 

a končia u pohrebníka 

každý kto hýbe rozumom je apoštol 

a zvíťazí tu ako mesiac strapatý 


V. 


Buď pozdravený 
belasý kfdel lietadiel 
buď pozdravený 
ľud ktorý stvoril tento svetadiel 
ty stála sopka 
s vybuchujúcou dušou! 


A novovek je mladší ako stredovek 
a stále rastie ako rieka svetelná 


| ja tu sedím na brehu 
a obdivujem básnikov a kolotoč 
v demokratickej spleti 


od mora k moru Amerika je rozvlnené more trávy 
a všetky mestá elektrické 
sedia v nej ako pestré pávy 


a kto je pyšný v hrdej svojej samote 
nech vyjde medzi zástupy 

a trmu-vrmu ulíc 

aby raz pochopil spoločenstvo živých 
spojenú zlatú reťaz ľudí ktorí veria 

v trvanie toho pelechu čo hreje 

a nazýva sa ľudské spoločenstvo 

POSOLSTVO 


Aj keď ma nebude, jar pozobúdza zem, 
červených makov plno bude v poli. 


Iba ja nebudem. 


Po tisícročiach práve ako dnes 

jar bude zlátiť ústa mladých žien. 
Budú sa čítať noviny a básnici, 

pod oknom dievčat hrávať bude lýra 
a o polnoci ohlásia sa slávici. 

Iba ja nebudem. 


Iba ja nebudem. 


Pohybujú sa rúčky na hodinkách. 
Život je krátky. 

Ale kým tu sme na slnečnom svete, 
dni sú jak sviatky 

a bohatstvom je všetko, aj ten žiaľ, 
aj úsmev, tajne zakrývaný vejárom, 
aj slza matky. 

A hodno žiť a Boha chváliť hlasite: 


žiješ, aby si miloval. 

Aj keď ja nebudem, vždy budú ruže v kvete, 
oblaky v blankyte. 

Vždy bude tvrdá skutočnosť 

menej než sladký sen. 

Lenže i potom nech len žiari láska, 

mladíci budúcnosti. 

Aj keď ja nebudem, 

aj keď vy nebudete. 


STRED 


Dosť bolo sľz a nikdy nie je dosť. 
Sme z prekliatej a nemohácej rasy. 
Jedine Boh nás prijal na milosť 


a urobil z nás vyznavačov krásy. 


Aj čo je slabé, aj čo bolelo, 
aj každodenný návrat navštívení, 
tie riedke vlasy sviate na čelo 


a ticho fažké ako v súdnej sieni, 


všetko je v nás. A rastie ako smäd 
úst, zastavených celkom pri pohári, 


a stála pliaga starostí a bied, 
čo zanecháva vrásky v ľudskej tvári, 


v lučisku nášho srdca tvorí stred, 


kde trafí, ale ako slnko žiari. 


133 


OSTIA 


Hlboké more, vlajka na stožiari. 
Nemôžu sa vlny svetla striasť. 


Tu všetko žiari. 
Na obzore sa trasú biele pary. 


Tam ďaleko, tam za zeleným kopcom 


leží moja vlasť. 

S MENOM NA ČREPINE 


MÁM BRATOV VŠADE 


MÁM BRATOV VŠADE, BRATOV V NADCHÝ- 
NANÍ 

i omyloch. Niektorých zavraždili. 

Kto mi dnes povie: mlč? Môj hlas sa trasie 

bolestnou prosbou zakríknutej sily. 


Keby som mlčal, nie som hoden duše, 
klnú ma slzy, čo sa v hrdle trasú. 

A preto spievam. Cez tie slzy spievam 
o láske napriek ukrutnému času. 


Trúchlim a spievam. Tento svet je môj. 
Nesiem v ňom vieru medzi ľudí s čistou 
nevinnou dôverou. Nie ako mínu, 


lež ako vavrín, ako nový chlieb. 
Zaznačia si ma na črepinu, 
no nech je z mojej kosti i ten črep. 


ELÉGIA 


Tyrani so svätožiarou! 
Červivé srdcia! 
Príkladná shoda za peniaze! 


Slováci, národ vystavený skaze, 
kedy sa z vašich komínov 


vyvalí dym a zakryje, čo hanba nezakrýva? 

Ó Pane pastierov a beľučkého stáda, 
pozri, pozri, 

plánuje sa tu hrdúsenie nemluvniat. 
Národ! Národ! Národ! 


Meno nám sobrali 

a vraj sa hanbiť máme zaň. 

Zabíjali, a štóla Slobody 

ich rozhrešuje k novým vraždám zvráteným. 
S pekelníkmi sa spojili 

oproti bezbrannému. 

Náš chlieb je kosť a naša nádej poprava. 


Kde si, o Pane? Opona sa roztrhla. 


Ako nás precúdili, 

inštalovali národného kata! 

Kyslinou páchnu na Slovensku žaláre. 
Už nadletuje oblak nových kobyliek 


zohaviť naše cintoríny. 


Na palici Boha 
útroby našich mftvych 
a ďalších mítvych. 


Učíme sa lekciu. 


Bojovníci, až vaše kosti spráchnivejú 
na hnojisku, kde liečili sa psi, 
ožijú slučky mučeníkov 


na miriády nečakaných súhvezdí. 

Lebo je ešte požiar v útrobách, 

nad rukami kata 

a na strechách je požiar 

a na mozoľoch otroka je požiar, 

a nezastane. 

Nad toto Amen bezprávia a nad chichot 
zo stredu zeme ako gejzír bez tvaru 


týči sa plač. 


ŽIŤ! 


Píšeš mi, priateľ, z Martina, 
že smrť je sladšia ako svetlé ráno, 
keď odhrnúť máš záclonu a pozerať 


na biele ruže pod oknom. 


Vtedy vraj chápeš, čo je ťarcha života, 
lebo je to len ráno novej úzkosti, 
zlé prebudenie po úteche sna. 


Nie pocit platí, priateľ. Žiješ zle! 

Nesie ťa ako ružu po vode. 

Pridúšaš svojho ducha sám. A nevidíš, 

čo treba robiť. Hocičo. 

Len v naširoko rozvrhnutej práci 

zistíš, že celý zemekruh 

je v tebe. Že si našiel vlastný stred jak Šíp. 
Netrp. Buď strojcom svojej zmeny. 
Rozdaj sa iným, i keď myslíš: nestačí. 


Pre svoje šťastie rob a všetky ruže 

pod oknami a pahorkom 

budú len sladké tiene zlého sveta, 
ak si sa vedel vzoprieť, vytrval 

a Boha držal tvrdo ako kryštal. 


NA HANBU LUZE 


Zo všetkého má dýchať doba. 

Ten odfuk doby je dnes vrchol krásy. 
Úbohý básnik individuálny, 
zanechaj žalmy, 

priprav si dlhé nespárené jamby 

pre nové panstvo: zlaté deti masy. 


Cenia sa iba dityramby. 


Tak idú dni a idú divé časy. 
Rozpútala sa maškaráda más. 

Čo je dnes život? Biely vlas 

na vlastných sluchoch, malá čiastka stroja. 
Zakazuje sa myslieť, lebo davy 
mocnejú a sa boja. 

Dnes treba skrývať ja, dnes platí my, 
ostatok je vraj reakcia. 

Vzdelanec má byť ako stroj, 

čo krája trávu v záhrade. 

Nedostačí im triedny boj, 

chcú trubadúrov kvôli väčšej paráde. 


Úbohý básnik, už si na rade: 

slúž! 

Blíži sa päsť a nový vek ťa stretá, 
víta ťa výskot luzy 

nad plnou misou. 

Tá misa bola, je a bude svätá. 
Pochodujúce milióny 

sú neomylné, samospasiteľné 

až do krvi a do kosti 

i v hlúposti i v zúfalstve i v krutosti 

i bez srdca i bez Boha. 

Nie motýľ je dnes symbol, ale stonoha. 


A kto má dušu, nech ju neukáže, 
nešťastný zbytok reakcie. 

Nik nesmie viac byť osobnosťou, 
slúž. 

Kto neslúži, je boží, lebo hnije. 
Kto slúži, klame. 


Na brehu našej civilizácie 
v slnečných lúčoch oslepuje mušľa. 
Bez preverenia žiari. 


Na vetvi spieva vták. 
Je šťastný. Kto mu zakáže, 
zabráni spievať tak? 


A ruža striasa lupene 
a bez ohľadu na revolúcie 
kvitne a vonia a žije. 


Katakombálny Jeremiáš, 
tá mušľa 

ušla 

a ten vták 

má park a mrak 

a lupene 

sa oddávajú vetru 

ľahké a nikým nepotupené. 


Len človek trpí. 


Nastali páni. Niektorí aj čítajú, 

lebo sa naučili. 

Chcú počuť o tom, že sú milí, 

na duši bieli ako hus. 

Toto sa volá socializmus 

a je to, prosím, plnšia humanita. 

Vraj najkrajšia je veľká huba, keď je sýta. 
Päsť nahradzuje ohňostroj. 

Robotník je vraj ako šrauba, ako veľké kolesá, 
továreň čnosti. Dobrý Bože môj, 

rastú nám nové oceľové nebesá. 

Odhodil mravy človek nový. 

Dejiny škrečia ako straky a zvíťazila krutá Sila. 
Tisíc raz beda anjelovi, 


ktorého láska porodila. 


Nie, ľudia, nie! 

Prirovnajme sa k ľaliám 

a počúvajme vtáčatá. 

Zakaždým, keď nám pochová 
dialektika Marxova 

radostný svet, len pozorujme prírodu: 


jej každoročný rast, jej večnú vlasť. 

A s vernosťou, čo majú pestré kvety, 
nech trvá Jeden. Každý je len jeden 
a iba v duši, 

čo odpúšťa, čo miluje a pravdu tuší, 
tvorí sa pravé bratstvo, sen a krása. 


A v tom je spása, 
lebo jeden svätý 
je viac než masa. 


KANAÁN 


Keď odmietol náš národ v roku Pána 
tridsiatom ôsmom policový pach, 
práchnivý erb a čačky dolomána 


i krpce, s ktorých striasol starý prach, 


mal každý vlastný dom a vlastnú bránu. 
Hanebné niečo! škvrna v dejinách! 
Na šťastie slávne panstvo z Turkestanu 


udrelo pečať na ten mravný krach. 


Dnes už je dobre. Zčervenely stráne 
a s neba prší maslo. Sláva Táne! 


Aj dreva máme veľa (šibenice). 


Tak utkvel národ v starom dolománe, 
postavili ho bosý na ihlice, 


a hovoria mu, že je v Kanaáne. 

ŠIBENICE 


Kvapkami krvi poffkaný ker 

praská a stená, kvíliac ponad časmi, 
a pod ním stojí Lucifer 

s červenou hviezdou medzi vlasmi. 
Celá zem srší v požiari, 

v rumy sa rúti, v krv sa pení. 
Sudcovia v čiernom falári 

do prázdna hľadia ako vyjavení. 


Nad mrákavy a priepadliská 
bolestne ľahko, potichúčky, 

jak vietor, ktorý dierkou kľúča píska, 
kolembajú sa slučky: 

sú ako vence hriešnych dcér, 
nebeské oká, oká prázdnej sieti. 
Zaštrngal nimi Lucifer 

a nebe slučiek infernálne svieti. 


"Prázdne je nebo belasé, 

zabilo Boha slávne ruské plemä 

a preto ani po čase 

neobrátia sa vetry tejto zeme. 

Do raja vošly národy, 

všetko sa jagá v purpurovom kvete. 
Vražda je znakom slobody." 

To vraví bes. Len ďalej. Počujete? 

"Nech žije Stalin. Slávny súd, 
čakáme, aby rozhodnutie padlo. 
Shromaždili sme veľký ľud 

a zvedavci sa hrnú na divadlo. 
Nebojíte sa hnevu svätej luzy? 
Rozsudok vyniesť! Splňte dielo slávy! 
Hlavné, že vy to nie ste na haluzi." 
Megafon hučí, vreštia čierne davy 


Nad priepasti a chmáry hája, 
nad mraky čierne ako štice 
vypínajú sa stľpy mája, 

vysoké štíhle šibenice. 

Kat kloní sa a na krv rýchle 
rozsýpa sivé popoly 

a nad ním hore v zimnom víchre 
kolembajú sa mftvoly. 


Ó šibenice krvavé, 

krkavčie domy, tvrdá naša spása. 
Nad vami vtáctvo túlavé 
vyspevuje a o nič nestará sa. 
Ale tí, ktorí vedú boj, 

do očú sudcov pohfdave pľujú. 
Krv kysne, páchne ako hnoj, 


a stále viacej nám ich popravujú. 


Teraz sa všetko rozhodne: 

alebo zem sa zrúti hnilá, hluchá, 
alebo mestá slobodné 

osvetlí, Pane, žiara tvojho Ducha. 

Alebo z našich obetí 

sa stane hračka diabla víťazného, 
alebo Duch tvoj priletí 

nad suché vápno hrobu masového. 


PLES 


Koľko ste nastavali šibeníc! 
Koľko ste krvi zanechali v lístí! 


Špongia blenu, sľz a bič, 

žeravá slina nenávisti, 

zúfalý výkrik detí za otcom, 
zavšivavené koncentráky, 

rozkaz, čo dali porotcom, 

nad popravište zarazené háky, 
strach pred smrťou a bieda, bieda! 


Stále viac mítvych. Pridaj k čiare čiaru, 
palicu vrúbľuj. Iba smrť sa strieda. 
Ach, čo je z mojej vlasti dnes? 

Len hanba, hanba, že jej nieto páru, 
diabolský škaredý ples. 


NOČNÁ PIESEŇ 


Ideme popod súhvezdia 

a svetielkuje čas 
Vo vlasoch prsty 

hľadím hore do tmy 
Zem leží hore hrotmi 
Plieskajú clivé klnutia a mráz 


146 


a bolí bolí život neživotný 
odlomok stonku 


Otčina naša! Judášove bozky! 


ale nech bolí bolí ešte raz 
hviezdami chvie sa ubolený hlas 


Evoe socha grécka 

stľp Trajanov a žezlo starých bohov 
Trčia nám prázdne vrecká 
a zvoní splav 
a ruža v srdci vonia 

pod oblúkmi a stľporadím 


Stojím a do hviezd hľadím 


Len katedrály zvonia 


PRACH 


Ak složíš hlavu, pani našich tiem, 

pod azúrové more skál a bdieš, tu cítiš aj 
jak vôňu jabľk z hlbín dýchať zem? 

Nie je to kraj, ten starý krásny kraj, 


ktorý máš ako materinské znamenie 
v duši, čo staré šťastie hľadá stále? 
Až na dno srdca padajú nám kamene. 
Keď však ty skrížiš ruky svoje malé, 

nerozplýva sa zrazu všetok strach? 
a nesplývajú z našich očí mdlých 
len slzy nad mftvymi? 

Ach, 
nevidíš zem, kde krídla zabitých 
vejú a víria cestou vrelý prach, 
ako si ranu držia na prsiach? 


KREMĽ 


Červené veže Kremľu, vy sa skviete 
v hučiacich mrakoch bledej Ázie, 
no múry vaše v fažkom aksaméte 
dýchajú ako hnilé ľalie. 


Nad vami luna zapadla 

v príšernej žltej okrúhlosti 
a čierne vaše zrkadlá 
odzrkadľujú kosti, 

ľudské kosti! 


Hovoria vaši: "Poznaj sveta chuť, 
rimanský kresťan. Vzdaj sa sveta zlého 
a poď si u nás spočinúť 

pod zlaté oči Budhu sediaceho. 


U nás sa doba pretvára, 

širákom zlatým kýve z diaľky žena. 
Budha sa o zlo nestará. 

Dym z tovární mu sadá na ramená. 

U vás vraj v svetle pokladu 
Kristova svätá krv sa pení živá 
a v chladných nociach západu 
sa zlaté slnko Ríma poumýva. 


Nešťastníci, veď šelestí 

z bolestí vašich iba mftva krása. 
Dobre je duši, ktorá spí 

a o svet nestará sa." 


Štrngli si rezko, zapíjali reč. 
Leteli ako oblak, ktorý práši. 
Na koni sediac odleteli preč. 
Usmiali sa im pravoverní naši, 


ich tvrdá znalosť bila vo zvonoch, 
v ošiali tónov, vo farbistých víroch 
a v ozbíjaných prázdnych salónoch 
neviditeľne hrala na klavíroch. 


Len Ázia, tá najtichšia, 

dýchala ešte z veľkých rosných stepí 
a na krv Krista Ježiša 

dupali kňazi nehodní, 

ihneď však skríkli srazení a slepí. 


Červené veže Kremľu triasly sa, 
horely hory, šíky mrely zimou 

a do hôr zvony kráčaly 

a vyzváňaly hrôzu nad krajinou. 

Oftčina, krásna otčina, 

bijú sa naše vojská v tvojom prachu 

a darmo krídla rozpína 

nad tebou božstvo vraždiaceho strachu. 


Bite vy, zvony, bite vášnive, 

nech v žalároch sa nová sila budí, 
nech vedie srdcia ohnivé: 

je svetlé ráno pokrstených ľudí. 


Hlásajte nový živý vek, 

kde pukne obruč, ktorá páli, sviera, 
a miesto sľz a polyniek 

hovorí viera, naša živá viera! 


JUDÁŠ 


(Danse macabre pri pekelnej bráne) 


Po bruchu lezúc ctnostne ako na púť, 
z ohanbia hrobu v plnej paráde 
vyskočí strmo, štverá sa jak labuť 

a napúchnutý, čierny v rozklade 


pätami šuští: potom mäso hnilé 
sám odtíha si z tela: skoro kostra, 
Ale len čujte, čujte! Rozpustile 
sa rehotá a gamba jeho ostrá 


píska. A mäso padá ... Jeho zlatá 
čelusť sa celkom odhrnutá skveje: 
loreta lúčov, Paladion blata! 


On vyskakuje vysoko a smeje 

sa hrozne, veď je živý! Živá mftvola, 
zve fa! 

Roztrhlo sa mu brucho: ajhľa, plápolá 
a šťastný ako dieťa 


pichá si prsty do pečienky. Nervy 
a črevá sa mu blyštia: uzly čnosti. 
Hotový anjel! Lezú z neho červy 
a vždy, keď tlieska, hrčia jeho kosti: 


dno prázdnych očných jám mu jedom blýska, 
ale to sa len smeje kostra biela! 

Vytfha kríže cintora a výska, výska 

v svadobnej kráse páchnuceho tela. 


PÓLY 


Za každú dušu v žalári, 
za každú ranu 

skrvavie ruža v pohári, 
žalujúc Kristu Pánu, 


a nieto nádoby, 

v ktorej by ruža neočervenela 
bolesťou ťažkej žaloby: 

a je už plná izba celá 


pochmúrnej hudby, ktorá znie a mrie, 
a predsa sa tu klenie 
pritlačovaná pod ostrie 


len ako para, ako dym, 
čistota lásky, požehnaný rým, 
kresťanské naše odpustenie. 

KALVÁRIA: NOČNÝ 
SYMBOL 


Bolesť je sila, lebo človek ctí 

a miluje až do ostatku 

zdroj svojich útrap: bolestivú matku, 
čo zrodila ho k bolesti. 


Na hviezdy hľadí, kto už onemel. 
Trúchliaca tvár sa cháli v orgováne. 


No spev je večný. 


Mľkvy Skladateľ 
prstami behá po organe 
a tónom je vždy srdce, ktoré bolí 
a hľadá. 
Ale celú skladbu vníma 
len Hráč, čo vyšiel z našej ľudskej školy. 


Vfšky sú všetky pod snehom. Je zima. 
Ale On hrá a na klávesy bije. 
Na kolenách má lebky z Kalvárie. 


OBEŤ 
Zakikiríkal kohút. Už ho vedú. 
Kyvadlo skáče bez srdca a bije. 


Kamenná chodba zvoní bez milosti 
podkovičkami polície. 


152 


Neovenčili oltár rozmarínom 

a nehrá organ, keď si ornát dáva. 
Odchádza v šere s bratom kapucínom 
a cez obloky mesto požehnáva. 


Keď zaklopali na žalárne dvere, 

že sa až triaslo štvoro nahých stien, 
privítal kata ako svojho brata. 
Čisto sa ozval jeho Pochválen. 
Pochválen Pán, kde život sotrváva, 
za krv a slzy, za muky a blen. 
Pochválen Pán, kde otvára sa náva. 
Kňaz delegátov smrti požehnáva. 


Načisto nás chceš ubiť, silný Bože? 
Opustil si nás? Sme už celkom sami? 
Zem naša rodí iba ostré nože? 
Neotriasa náš výkrik nebesami? 

Sme odsúdení k prehľtaniu slín? 

Jesť máme popol? Naša noc je tmavá. 
Boh mučeníkov, pozri: noc a muky! 

Ale on kráča, muky požehnáva. 


Oslobodili, vykúpili nás. 

Akí sme šťastní! Zhyzdili náš fábor. 
Šibenicami vernosti nás učia. 

Smeje sa, skáče, hoduje ich tábor. 
Zradca sa usmial. Milujte ho verne, 
chce novú krv a v tom je jeho sláva. 
Ježišu Kriste, zahrdúsia kňaza, 


ktorý ich v mene božom požehnáva! 


153 


Vraj hanba, hanba ruži, ktorej semä 
vyženie puky pred príchodom jari. 
Nedovoľuje spravodlivosť zeme 

otvoriť kvetný kalich v januári. 

Načo sme boli? Načo naša láska? 
Načo tie naše nádeje a vence? 

Smrť za ne klíči. To je jeho pláca, 

veď dnes je hriechom všetko najsvätejšie. 


Omšou sa začalo a omšou pokračuje, 
no niet tu vernej stráže ani sviec. 
Složil svoj kolár. Objal brata mnícha. 
Blahoslavený taký zločinec! 

A teraz sa na komisárov díva, 
zastupujúcich moc a olovo. 

Díva sa na ich dlho. Ruku dvíha, 
rozhrešuje a žehná nanovo. 


Čierne sú tváre zakúpených sudcov, 
černejšie ako chlieb, keď vysýcha. 
Ich svedomie je ako čierny potok, 
odplývajúci do ticha. 

Čierny bol deň, keď podpísali ortieľ 
a priložili čiernu pečať práva. 
Nebojíte sa Boha, súdni kati? 

A Boh je živý. Boh vás očakáva. 


Kým nezlomí sa sila týchto pliec 

a celé hrdlo neobojme rana, 

kým nepadne z rúk ruženec, 
rozpomeňte sa na kríž Krista Pána! 


154 


Potlačte v hrdle zimnicu a rozkoš, 
počujte, čo vám tajne v duši planie, 
odhoďte mastný talár, kalich vína, 
veľrada komisárov, na pokánie! 


Ale radšej prečítajte list, 

list bezcitného miestodržiteľa, 

list, ktorý korunuje nenávisť, 
vysvetľovanie hovoriace veľa. 
Zomrieme všetci. Vy ste odsúdili 
a zomriete. Nech žije láska žhavá! 
Fanfáry listu! Krákot zatratenia! 
Kňaz stojí, odpúšťa a požehnáva. 


Chytro, kat, chytro, lebo slabé srdce 

nám pukne v prsiach. Mali sme ho radi. 
Stalo sa. Visí. Teraz ticho, ticho. 

Kat počíta a na hodinky hľadí. 

Krútia sa rúčky. Pavúči krok času 

plynie, no nie dosť chytro, nie dosť smelo. 
Dosť. lte missa est. Už padol kríž 

na vlhkú zem. Už vystrelo sa telo. 


Nenariekajte, nehľadajte plachát, 
nebude nadosť bielych pre neho. 
Stavajte kríže. U nás už len kríže 
zostanú znakom srdca verného. 
Neoprašujte flóry. Saďte kríže 
a utierajte slzy do rukáva. 

Na vytýčenej šibenici kríža 

víťazí bolesť, ktorá požehnáva. 

O temná slučka, vavrín nášho kňaza, 
stiahni nás všetkých pokorených spolu, 
aby sme boli bratmi do večnosti 

a mali tisíc sťdc, lež jednu vôľu, 

aby sme boli pevní ako ticho, 

v ktorého jase druhá naša hlava 
složila vázu s mučeníckou krvou 

pred nohy Boha, ktorý požehnáva. 


SLZY 


Miluješ ešte, Bože, kút, 
ten zaprášený rodný kút, 
kde by som nedbal spočinúť? 


Keby ho natrvalo 

aspoň to horstvo zasypalo, 

to vlnobitie zalievalo, 

aby v ňom všetko zakapalo, 

a keby v dennom prenasledovaní 
nebol jak krv, čo vykašle sa v bani, 
márnica pádu, 

komora tmy a hladu. 


Ak nemieniš sa oprieť v celej sile 

i na tie kríže hnilé, 

zostaň tu pri nás na dne sveta ukrytý, 
kde nieto lživých svedkov. 

Povedz nám rovno do očú: ste hriešnici, 
no neotriásaj so sandálov svojich 

prach našich potomkov a predkov. 
Takí sme chudobní! 

Takí sme biedni! 

SVIATOK 


A budeš snívať, budeš úfať bez šiatra, 

bez chleba, bez ovsa, bez nocí úfať a triasť sa 

nádejou chudobnou, čo vonia ako rasca 

a horký muškát vo vrecku. Pár nových vrecák po- 
zajtrá 

a ešte neskôr: vrecká snov a vôní. 


Vstal si a plakal, košeľu vypral 

z teplého potu. Tam visia na jabloni, 

čo opustená postála 

na sivom slepačom dvore, 

košele všetkých nás, kravaty naše—prsty anjelov. 


Cudzo tu vonia po rodnej rebarbore. 

Nám tieto mestá nepatria. Chodíme po nich, 
každý zvlášť, 

s vreckovkou plnou krve a so skladacou posteľou. 


A klopať, klopať, kým neotvoria bránu. 
Si pancier. 

Si srdce. 

Si ruka. 

Si štít. 

Si rúno. 

Si luk. 

A máš len dvojo rúk. 

Podvihol si ich k Bohu, svojmu Pánu. 
A budeš úfať, budeš snívať ako vták, 
čo pije z cudzej koľaje. 


157 


REKVIEM ZA PETRA 
JURČÁKA 


Tu je tvoj mítvy. Už ani nepamätá. 
Odišiel si až na kraj sveta, 
aby si poznal samotu 
odlúčenosti, a tak sa priznal k životu. 
Poslednú ružu, Karol, poslednú. 
Len stoj a hovor so sebou a chyť 
to čelo. Už je studené. 
A treba žiť, 

treba žiť ďalej, hľadať skrýš 
pred svojím bôľom. 

Treba žiť, 
čopriam si to i neuvedomíš. 


Ale tu, kde je iba on a kríž, 
povedz, či vlastne okolo 
úzkosti tvojej nebolo 
aj chvenie lásky iného a čistý dar, 
odmena gratis? 
Treba skloniť tvár 
a ešte níž 
a ešte viacej nad ovocie már. 
Keď taká bola obeť človeka 
a toto skytal dočasný náš byt, 

priznaj, že Boh 

je viac než v dvoch 

dušiach to teplé labutie 

mávanie krídel, zahlušené stretnutie. 


Tu je tvoj mftvy. Málo pochopíš, 
priostro trafilo. 

Nezúfaj. MIlluj a tráp sa. 

Tráp sa a s čistým vytržením chlapca 
miluj a píš. 


Boli sme bratmi. On bol starší brat. 
Žili sme ako jahňatá. 

Vedeli sme sa prijímať a smiať 

ako dve nové ozveny. 

Žili sme v kvetoch ako jabloň košatá, 
jak svetlička, čo zabudli ju v kadi. 


A možno preto mali sme sa radi 
hneď, ako sme sa stretli prvý raz 
a potom neskôr pri jazere Dvojčatá. 


Pochodeň, Pane, hodil si nám pod nohy 
a horí teraz v zadymenej sieni. 

Chráň si ho ako očko na prsteni 

čo ilen pre nás, pretože sme úbohí. 
Všetko sa nám to javí ako klam. 
Vidíme jasne: poklonil sa nám, 

klobúk si stiahol do čela, 

cez plecia hodil široký plášť čierny 

a vyšiel dvermi 

do tmy. A tá sa zavrela. 

Načo by mu bol teraz krajec chvály? 
Predtým sme mu ho nepodali. 

Len Ty ho, Pane, volaj ticho po mene 
a sprevádzaj ho všade ako vietor, 

čo nesie biele lupene. 

Vychladlo jeho miesto v kreslách haly. 
Ty sprevádzaj ho všade ako vietor. 
To preto, Pane, že si nám ho požičal 
a sobral, chytro pod zem smietol, 


že sme sa ani nenazdali. 


Ide sa anjel odobrať, 
ide sa Lazár odobrať, 
ide sa národ odobrať. 
Pohyby našich rúk a prehľtané slová 
sú zbytočné jak skriňa jeho šiat. 


A teraz ide Laska Jurčáková. 

Úbohá žena. Neverí a znova 
hľadí a hľadí. 
Potom trojo synov 

a to je všetko. 

Rady priateľov 

sa shromažďujú v kruhu nad hlbinou, 

nad odostlanou posteľou. 


Poďte už mftvi. Ovoňajte krv, 


zaplňte zem. 


Dajme im pokoj. Dona eis reguiem. 

Odnáša vietor prach a silu tela: 
toto je siatba pre Vykupiteľa. 
Vieš, Peter, čo som veľmi 

chcel, keď si ležal v špitáli? 

Keby ťa boli vyňali 

z náručia hrobu, z cely smrti, 

bol by som prišiel s naším malým synom, 
aby ti podal vzrušený a bledý 
červenú ružu s rozmarínom. 

Bol by sa usmial, bol by ti aj padol 
okolo hrdla ako voľakedy. 


No si už mftvy. Podáva sa kar 

a tráva rastie, ozelenie svah. 

Kňaz vystupuje pred oltár 

a všetky zvony, potopené v moriach, 
bijú, priam pri nás rachotia. 
Hrozivo zvonia na poplach. 


A videli sme prázdny dom 
vo vetre bila jeho brána 
A videli sme prázdny dom 
blúdil v ňom pes a hľadal pána 
A videli sme prázdny dom 
dve cigarety v srdci mušle 
A videli sme prázdny dom 
záložku v knihe hluché husle 


Tak je tu prázdno 
už Ťa niet! 
Ach, drahý Peter, už fa niet! 

MEMENTO O 
PROMÉTEOVI 


Predkovia naši 

jak hladní vlci, hnaní 

po zemi vlastnej 

a v hájoch vlastných, 

prečo ste štítom nezakryli seba, 
prečo ste zbraňou 

neubránili seba? Cudzí hnili v našej zemi, 
a o nás nieto stopy po análoch? 
My vás sme zdedili 

a vo víchrici nesieme, 

vás prijímame, lebo treba výčitiek 
a uznávame zákon Prométea 

a ideme 

a ideme 

so škrípajúcou dušou. 

Mesiáš nebol hosťom našich domov, 
pretože muky nedobrovoľné 

sme prijímali ako dobrovoľné. 
Žili ste, plodiac deti, 

stavajúc paláce, 

v zime ste piekli zemiaky 

a v lete žali raž a žali biedu, 
jednako nik sa neopýtal: 

A prečo život? 

Načo sú chvíle, 

keď treba zakročiť 

a vyriešiť ich pre svoj život, 
pre plnšie sýpky? Iba deti plakaly. 


Kam, národ, kam? 
Kam, Prométeus? Kde je tvoja pečienka? 
Scvrká sa srdce na špongiu? 


Lietaly orly, naši nie a každý kradol. 
My sme im svetlo nezažali. 
Nevládla iba tma a horký pocit, 

že bohmi dané zákony 

nik-dy nie sú naše? 

Vždy tragédia bytia. 


Dnes žiť 

je neprijímať 

a zo záporu stavať nový klad. 

Žiť je mať oči, srdce, chváliť, neustať, 
byť Anteom a držať sa 

aj mračien, ktoré letia. 

Náš emigrantský Prométeus 

vie jedno: že sa nespáva 

v bflohu minulosti, 

že nedostačí láska k svojmu národu, 
keď volá bratstvo ľudstva, ako keď 
sa chystá v jeseni 

spoločný odlet vtákov 

a z jari návrat spoločný. 

Nie, slabosť dňa! Si cibuľa, čo hnije. 
Si Prométeus Hviezdoslavov. 

Sibyly dohovorily. 

Nepýtame sa, aká smrť 

a nepýtame, prečo taká. 
Nechceme zomrieť ani vo vôni 
ruží a vôd a kryštalov. 

To životné, 

čo sa v nás bálo o reč, o krby a škváre, 
neskrýva sa viac pod zásteru smrti, 
pretože život žije v nás 

a je dnes silou, 

ktorá je mocná a tvrdá a mladá. 

A tak má žiť i v nás 

i v našich potomkoch 
znásobovanie zajtrajška. 


Len sotrvať, len vytrvať, len vydržať 
od spevu kohútov 

až do večernej polnice. 

Žiť, aby si bol na osoh, 

i keď si ustatý 

a hrôzou sputnaný. 

Volať i z pivnice. 


A keď ti povedia, 

že je to borba 

s neviditeľnou nesmrteľnou strašnou 
záhadou Osudu: keď povedia, 

že tvoja bezmocnosť je introitom smrti, 
dotkni sa vavrínu, 

na jeho tvrdom okraji 

si radšej porež prsty, 

než by si prestal. 

Cieľ je len jeden: žiť! 


Záhrada každá 

je krajšia 
po práci záhradníka, 
po rýle a pote. 


Pokloň sa mftvym. 

No tradícia zabíja. 

A preto buduj! 

To si ty 

i v sebe si to ty, 

na teba hľadia slabší s nádejou 


a od teba chcú život tvoje deti. 


Pi, Prométeus, vlastnú krv 

po každej rane, 

a tak sa vráti do srdca 

na prameň večnej lásky. 

Nehľadaj vulkán. 

Chladný je Osud. 

Keď sa fa spýtajú, 

ako sa žiť dá, 

povedz, že žiješ a že nie si len 
ovocím v sade spoločnosti. Že si strom! 
Máš jedinečnosť nezahubiteľnú. 
Nič nie je zbytočné, 

ak nechceš zomierať a trpieť 

bez činu, psovsky ľahostajný k sebe. 


Vystri sa, krvavý 

a zapotený Prométeus. 

Stávaš sa pohybom 

vo všeobecnom pláne stvorenia, 
ak svoje slzy, mučenie a pohanu 
nepožehnáš, ak vystrieš svoje kosti, 
kým je v nich ešte špik! 

SPEV PRI DUNAJI 


Čo z tejto starej Europy, 

ak každý národ zas (a zas a potom zas) 
vie iba svoju pieseň? Ak sa zatvorí 
jak slimák? Ak je každý národ len 
pre seba? Ak sme spolu, 

a predsa spolu nie? 


Kto sa to ženie poza humná 

so zapáleným vechťom, volajúc, 

že treba nenávidieť susedov? 
Podpaľač, potkni sa o kapustu a lež tam 
a mlč. Tvoj hlas je chripením. 


Veď čo by bolo z bolestí, 

čo zo sklamaní 

a obvyklého pelynku, 

ak sa zas zažať má 

smolničný bengál nenávisti? 

Ak brata nenájdeš? 

Prečo to všetko opakovať, prečo stavať 
zas od základu stavbu práchnivú, len chliev 
rozmrhaného ducha? 

S poukazom na históriu? V čom? 

Na stále vlny krívd a krvi, citrón 
ponižovania, noc a sady červivé? 

Kto uverí, že to je jedno jediné, 

čo šumí Dunaj, postrihaný hranicami, 
ktorým sa smejú vtáky? 

Zahaste bengály. A mléme chvíľu v tme. 
A počúvajme, ako bijú srdcia, 

no nielen nám, 

tým druhým tiež, 

tým druhým s pečaťou našej kliatby. Stoj, 
telo máš tvídzou vyžmýkané, 

a oni tiež. A nepodať si pravice 

k novému spoločenstvu? Nezradiť, 

čo kvitne v tvojom srdci právom bytia, 

to nie je nenávidieť. Spoločnosť 

ľudí, to nie sú ovenčené medzníky. 

Vence vi kráse a stavbe a láske a všetkým. 
Dosť bolo múľa 

a starých dejín. Ešte raz ten múľ? 


Nie. 

ÚT. 

Zo starých Karpát. 
Decimovaných národov. 
Pre nové bratstvo — úľ. 


Neverím, že by sa raz 

národy nepresýtily 

dýk, jediného jedla: dýk. 
Neverím, že sme pri Dunaji len 
akoby továreň 

na nekonečné vyrábanie Kainov. 


Predtým sa volalo: Som Maďar, dosť, 
hanba, smrť ostatným. Ty, škola, vraždi. 
Som Rumun, púpä kmeňa dáckeho, 
rimanstvo moje cisárske 

prevýši hordy z pusty. Sláva mi. 

Som Čech, štít západu, chcem viesť, čo zaostalo, 
som pánom vetvi pesničkovej. Chváľte ma. 

Ja som ten najkrajší. 

Som Rakušiak, náš orol vytrvá. Sem, verní 
poddaní Habsburgov, na smelú hruď! 

Alebo: Slovák som, syn Slávy, vstaňte, 

nič nemám, bili ma, 

a či ja nesmiem žiť? — Ja nemám právo 

na pýchu, podobnú vašej? 


Nevedeli sme žiť a nevedeli sme 

o sebe. Naša rozbitosť nás rozbila 
a zničila. Nie, nehľadajte vinníkov, 
neoprašujte staré zbrane, 

nájdime seba navzájom. 

Treba nám kvas a nový chlieb 
lepšieho spoločenstva. Kto dnes ešte ide 
v čelusti s dýkou, 

nech zabije ho šíp! Kto ešte dnes 
chce zlomiť druhého a seba dvíhať, 
klame sa: ľutujme ho spoločne, 

že žije ako ošípaná. Kto by sa 
protivil láske, nech ju darmo hľadá, 
keď ho raz bieda priprie. 


Zaplavuje sa svetlom obzor 

nájdenej súdržnosti. 

Mnoho je tých, čo spievajú 

o tomto ráne ako ja, syn najmenšieho 
národa, ktorý chce žiť! V tom množstve 
nech je však každý tým, čo je, 

bez falše másk, bez pozlátky a hrkáliek. 

Toto je viacej ako prameň slobody, 
toto sú fontány 

pre lepší svet, kde sloboda 

neznačí právo jedného, lež mnohých, 
ktorí sa znovu našli. 

V srdci nám tryská pestrosť lúky 

s potopou farieb. V duši nám 

znie zlatý úľ. Av čase 

plní sa postupne 

radostný zákon lásky na zmetenie 
imaginárnych hraníc. Pre každého, 
aby sme boli bratmi. 

Raz, Bože, už i bratmi. 


BÁSNIKOVI, KTORÝ 
ZRADIL 


Žalosťou zeme zachvieva sa trsť a byľ. 


Pod korúhvou a pod lunou 
odišiel si nám, ohmatávač rán, 
ozdobiť biele vlasy Satanove 
krvácajúcou korunou. 

Sklonil si sa a pokoril, 

úbohý Kostra Ján! 


Pod plášťom božím uškľabil sa čas. 
Dosť je dnes kvetov, ktoré krv nadája. 
| vietor má dnes z diaľky iný hlas. 
Ohava mesta s tribúnami nachu. 

V bolesti stúpa nočný tymián, 

a ty tu v prachu, 

úbohý Kostra Ján! 

Človek len jednu dušu má a stratí ju, 
keď podrobí sa vyzývaniu trestov 

a zlomí ľaliu 

pod svojou bledou darovanou vestou. 
Zachráň si dušu v tele skúšanom, 
úbohý Kostra Ján! 


Nie, nezabúdaj, Pane, na sluhov, 
keď príde siatba, máj a svätý plač 
a láska nová, starodávna, 

a na tie choré ústa svojho clowna 
opľuté svoje prsty složiť ráč. 
Zakryl si oči velebiteľ tyranov, 
úbohý Kostra Ján! 


Po novom kole staré kolo chodí 
a odchádza, čo bolo. 
Hrdza sa chytí vladárov a sôch. 


Lebo je Boh. 


Živý Boh Abrahámov. 


Kde si to, priateľ prsteňov a viníc? 
Ach, na bláznivom kolotoči. 

A pozeráme s láskou boľavou 

do tvojich strašne pokorených očí, 
úbohý Kostra Ján! 

KAMENE 


Ej, metali ste kamene 

nad modrou vodou delfínov a pary, 
aby som trpel. Vrhali ste plamene 
a žlé a slina boly moje dary. 


Chceli ste slzy. Čo vy o nich viete? 

O mojich slzách. Do prázdnoty tenú. 

A nosili ste moje srdce — vpäte, — 
aby som poznal chuť a vôňu blenu. 


Odsúdili ste. Boh je so mnou v cele. 

Ste bez viny, a ja som nezareptal. 

Ste svätí, preto nech len v mojom tele 
prekvitá bolesť, nech ma cudnosť fliaska, 
aby som ani nezašepkal: 

Čo spravila vám, bratia moji, láska? 


SVETLO 


Na nádražiach som spával v svätom období 
hladomoru a ovseného chleba. 

Obliekal som sa do žihľavy chudoby, 

naučil som sa neceniť sám seba. 


Oddával som sa za obeť vždy bez gesta, 
pri ktorom mnohý narieka a prosí. 
Trpezlive som chodil z mesta do mesta 

a v daždi kašľal otrhaný, bosý. 


171 


Som synom tesára. Nech nevravia 

mi o chudobe shromaždenia mešťanov 

s klinčekom, s triaškou zúfalstva a pohlavia 
a s malou dušou nevypišťanou. 


Slobodu velebím. Kto v zbabelosti pozerá, 
bľabotá zradu kostola a kráľa. 
A ja sa smejem. Chválim voľnosť pastiera 
a z mojich prstov elektrina sála. 


V širokom svete, na seba viac nemysliac, 
velebím Ježiša a všade staviam chrám. 
Mne, potomkovi tesára, je viac 

to sladké nič, čo za odmenu mám, 


než všetka sláva, ktorá ďalšiu hľadá. 
Nechcem byf nikdy pritlačený medzi stá 
chudákov, ktorých dusí hriešna vláda, 

a želiezka si vezmem iba pre Krista. 


Tak budem žiť a s Bohom spievať sám 
pod cyprusom, čo obchádzajú davy, 
o dobrom srdci človeka, čo tašlo nám, 
ako keď prudko fúkneš do púpavy. 


KRV 


Komisár vyšiel na pódium, do pís sa udrel, zdvihol 
päsť: 

"Tu stojí chrám, tá mftva krychľa skál. 

Tu, súdruhovia, vlní sa život a rastie ako nekonečná 
ratolesť 

z úderníkov a taktiky, ktorú nám Lenin zanechal. 

V továrňach nadplán víťazí, z čísel sa rodí nový svet. 
Kladivá bijú pre Soviety!" 
(Ďalšie už vieme nazpamäť.) 


"Štát proletárov rozhrieva hviezdu. Všetko je štát. 

Sprievody naše dunia ako majestát 

od srdca Moskvy každým smerom, po všetkých 
štyroch končinách. 

No, súdruhovia, ešte žije strach. 

Ešte je živá reakcia, a preto krv! Krv treba prelievať. 


Potom už šťastní budete..." 


Komisár, videl si už kány 

pri opustenom plote? 

Bez čísel, bez strojov, bez hurhaja 

držia sa pri živote 

pre ľudí, ktorí veria všetkým ľuďom 

a protivia sa tvojím frázam, prázdnym súdom 


a netajenej falši. 


Sú krásne, lebo nevelebia hriech. 
A tak i červeň krvi Kristovej, 
ktorá sa s krvou človečenstva spája, 


nekričí "štát," lež "bližný 
najhlbšej našej žízni. 


KRÉDO 


A čo ty, duša súkromná, čo ty si počneš tuná? 
Na čo sa scvrkla tvoja dlhá škála? 

Štát, nový boh, je blesk. Hrá iba jedna struna. 
Buď sbohom, pestrá kytica tichého liberála. 


173 


Socializmus, Lenin, Marx, jediné hala-bala. 
A sloboda vraj sabotáž a dýka pre fašúna. 
Buď sláva cirkvi hocakej, ak sa nám slúžkou stala. 


Ulica razí ulicou a po trónoch sa váľa. 


Ešte noc, ešte deň a ešte mesiac, ešte rok. 
Nádej má krídla malé ako sliepka. 
Ešte znášaj, ešte ži a ešte sťahuj opasok. 
Dnes sa už nepíše, dnes sa už nekáže, len šepká. 
Ešte žiť, duša súkromná, a čakať, čakať ďalej. 
A potom krok 

a zmena 
a povesť chrabrých vrytá do kameňa. 


Pretože človek nie je stroj. 

Pretože nie sme dav, nie ulica, lež rodina. 
Pretože nie je triedny boj, 

iba lup zbojníka, čo vládou opitý je, 

a prirodzený zákon platí 

i napriek všetkým maršparádam milície. 


VO VŠETKÝCH 
SRDCIACH 


Náš poštár s modrou čiapkou 

mi včera doniesol 

list. 

Je vraj v ňom trochu zeme zo Slovenska. 


Nevie, že málo mi dal. 

Čo je zem, ktorú v prstoch trúsiš, 
keď ako holub poštový 

nebývaš nikde, iba v jasnom vzduchu, 

a keď je tvoje srdce 

vačkovými hodinkami, 

čo idú krokom holuba 

vo všetkých srdciach. 

Tajne jak vietor jari striebornej 

po lístku trávy. 

Vo všetkých srdciach slovenského Ábela. 


ADVENT 


Hej, totú, totú pieseň ponad máry, 
pri ktorej poznáš veľkú svoju lásku 
po nových slzách na trpiacej tvári. 


Svietily vfšky, cesty do Damasku. 
Horely naše ústa ako lupne 
a život chvel sa na tenučkom vlásku. 


Otvárala sa biela ruža sľubne, 
no Pán ju zavrel prostred januára, 
keď vymízaly svedomia a studne. 


Jej kvet je žltý lístok z kalendára, 
lež v nesmrteľnom mlčaní sa hlási 
na ľahkých prstoch Pána, ktorý kára. 


Je hriechom, že sme vyznavačmi krásy? 
Je zločin hľadať čistý koreň práva? 
Počuješ, Večný, naše smutné hlasy? 

Pri našich nohách nočný vietor spáva, 
sme zahodené zamazané črepy, 
vysýcha naše srdce ako tráva. 


Strach skľučuje a bije ako cepy. 
Čo bude z nás? Čo bude z našich detí? 
Len kvôli pravde zostali sme slepí, 


len kvôli právu v hrdej nepamäti. 
Tak je i správne. Pozri, Dobrý pastier, 
to naziabnuté stádo verné je ti. 


Čas vyvial všetko zrno z našich záster, 
niet na čo vložiť nádej ako sponku, 
škľabí sa diabol menom Zoroaster. 


A čo my vonku, čo my tuná vonku! 
Ale tí v nútri zahrnutých hrobov, 
pochovávaní bez kríža a zvonku! 


Kto si bol kedy milovaný dobou, 
spomeň na horké muky Spasiteľa, 
keď pri posteli kľakáš so žalobou. 


Hľadal si smrť, a ona iných chcela, 
chcel si dať vďačne rozvitok svoj mladý, 


keď vztýčily sa Krv a Zlaté teľa 


v dojemnom sväzku vražedelnej zrady. 
Načo to bolo? načo obeť tvoja? 
Zbytočná jamka na prostriedku brady. 

A išiel Pán a trhal svoje chvoja, 
pre seba trhal kytku z našich pádov. 
Tak jedni klesli, druhí ešte stoja. 


Hrdinstvo žije. Diabol neuhádol. 
Hrdinstvo spieva. Piesne o ňom píšu, 
a vražda upie umývaná zradou. 


A vy ste čistí? Svätí rozbití sú? 
Ste veriaci? Tak poďme na pokánie! 
Ste dedičmi? Hej, dediči sa hryzú, 


a dedičstvo ich iným bude dané. 
Nedaj mi, Pane, život ani chvíľu, 
ak v mene lásky láska nenastane. 


Nedaj mi spievať, odober mi silu. 
Sprav zo Slovenska chliev a ražeň vrelý, 
ak každý povie, že je bez omylu. 


Pozrime, bratia, všetci do tej cely, 
kde modlili sa naši pred popravou 
a s čelom o múr podopretí bdeli. 


Počujme vreskot rozbesnených davov, 
sinavý blesk a rýchly pohyb kata 
a čierne muchy nad červenou šťavou. 


Brat, tu je noc, keď objať treba brata. 


Všetci sme strapcom na viniči božom, 
všetci sme plodom pozemského blata, 

všetci sme stále ako pod palošom. 
Velebme hymnou tých, čo odpustili 
a pod strechu sa nepriblížia s nožom. 


Otčina moja, príbytok môj milý, 
pre nás len tvoja podoba je spásou. 
Z pís tvojich mlieko žeravé sme pili, 


a ty si ohňom, dobrou matkou našou, 
aj keď tu všetci v mftvom svete mrieme 
a sýtime sa kyslou cudzou ražou. 


Postojme ako osvetlené temä, 
na ktorom somár žiaru neudupe. 
Otčina naša! najsladšia hrsť zeme! 


Len odním od nás, Pane, čo je hlúpe, 
pozbav nás pýchy, kídľa spasiteľov 
a nenávisti, čo je na vzostupe. 


Nezbav však našu bolesť čistých cieľov 
a nepáľ našu úzkosť prázdnotami. 
Trpíme, — nedaj trpieť bez anjelov. 


Neurob z nás len žmotok starej slamy, 
hnijúci dažďom, snôšku márnych chrastí, 
keď si nás vybral z infernálnej tlamy. 


"Sladké je zomrieť za slobodu vlasti," 
nás za ňu denne tupý život bolí, 
a rovnako sú strašné obe časti. 

Neprotiviac sa Tvojej svätej vôli, 
dvíhame kalich. Ticho sveta zíva, 
aby sme tým viac pokorení boli. 


Zuby nám stfply. Prežrie sa však skyva 
a kyslý peceň bolesti sa doje. 
Takí sme biedni. Ale Boh sa díva. 


| zahanbené, teš sa, srdce moje. 
Veriaci, pejte, modlite sa v chajde 
a zabúdajte hlad a nepokoje. 


Po údoliach nás božie oko nájde, 
keď sa raz ozvú strašné božie pery. 
Kytice strojte, na organe hrajte, 


nie z beznádeje, ale z čistej viery 
v belostnom rúchu vyčkávajme rána, 
ako by Boh už tľkol po pancieri 


a vrchy išly sláviť svojho Pána. 


SÚMRAK 


Zastrelili fa, vápnom zaliali 

a zahrabali za mesto, 

za granátové jablká a štekot psov. 
Týmto sa končí jedna história. 

Pre politickú myseľ je to jasné, 

že sa to ani nezaregistruje, 

ani len vysvetlenia netreba. 

A pre mňa je to nepochopiteľné. 
Môj súcit rastie s kruhmi môjho života, 
je rosou z každej lúky, úzkosťou 
zelených jasov v očiach. 

Inak už nebude. 

No kvôli tebe by sa človek naučil 
rozsýpať slová ako nočné plamene. 


Každý z nás trpí rovnako, 

v ničom sa ľudská bolesť nelíši. 

Len Španiel, keď zomiera, 

má ranu nad srdcom 

čiernu jak koža granadského býka, 
ručiacu po nebe a šľahajúcu krvou, 

a Slovák žije chvením stebla pri zemi, 
melie sa z jeho zrna 

vždy a vždy pre iných, vždy krádežou. 


Život a pieseň malých národov: 
spev lúčnych koníkov 
za krvavého súmraku. 


Krv naša nie je španielska krv. 
Sipia v nej zimné snežienky 

a vietor pri komíne 

za slnkom ľadovým. 

Z hlbokých našich rán 

šľahá len mlčanie, 

okraje majú zlaté 

jak ústa rýb. 

Sú nemé. 

A čo tu zmení jeden básnik s poľnicou? 
O nevinosti, o chlebe a pote 

a vytrženiach slnečných 

spieval by som i ja, môj mftvy priateľ, 
keby som nežil v tomto krutom čase. 
Ale ja hovorím 

len s tichou prírodou, s jej hviezdami 

a vlnami a vtákmi: 

z jej súvisu chcem pochopiť, čo značí 
náš život pre Boha: tie rozvrátené nitky 
stredovekého koberca. 

A tak i svoju bolesť prekonávam, 
odmietam ju a skúmam všetko s dôverou. 
Mal by som azda spievať krv a pomstu, 
osláviť čepeľ noža, pomazať 


ho na to, čo sa volá odplata. 


A ja to nespravím. 

Kým budú stavať mladíkov 

so zarastenou hruďou 

a elektrickým pohľadom 

k šedému múru, 

neurobím to. Iba umrlčiu 
studenú plachtu svojej bledej duše 
položím všade ako veniec súcitu 

a budem trpieť každou kvapôčkou 
slovenskej krvi, tejto krvi otrockej 
a šľachetnej 


ako u mojich predkov. 


Sám v sebe budem trpieť za iných a žehnať 
odo mňa lepších, ktorí vrátia sa 

na majálesy v bielych šatoch 

s harmonikou a úsmevom 

a vykúpeným smiechom čistej mladosti. 


Tých čakám, lebo to sú moji priatelia. 


CHRÁMY 


A chrámy stoja. Majú tvrdé hrany. 
| naši stoja s kosami a cepmi. 
Dva svety stoja proti sebe: 
ten prvý Krista chráni, 
ten druhý večne bubnuje a stavia k strojom 
človeka. 


Prvý je od večnosti a hľadí do večnosti. 
Druhý má v mysli desaťročné plány, 
smrť slobodných a priškrtené davy 

na udržanie slávy. 


Ide sa ďalej. Zabíjajú kňazov. 
Každý z nich bojí sa, každý z nich vraždí. 


A chrámy stoja. 

Noc mrazí v dlhých údoliach a vietor 

zpod šibenice nesie lyko 

a chripot mučeníkov. 

To nie je miestna vec, nie Levoča, nie Búry a nie 
Krupá a nie Strečno. 

Tu trpí Cirkev, telo Kristovo. 

Tu večno 
sa bráni 
a myká hrebeňom jak kohút podrezaný. 


APOŠTOL 
Dnes hovorí k vám biskup Vojtaššák. 


Ja, biskup spišský, Ján, 

odmietam slúžiť rozvratníkom Cirkvi. 
Jej telo chránim svojím vlastným telom 
a týmto starým srdcom nezlomeným. 
Tu stojím pevne ako koreň 

na skale, ktorú nerozrazí blesk. 

Tu v Kapituli pri šedivom chráme 
vystieram ruky nad Slovensko 

a žehnám dušu národa, 

schytenú medzi škripce zo železa. 


Starý som bol a do cely ma vrhli, 
fackami ako britkým vavrínom 
ovenčovali moje bledé líca. 
Ježiša vo mne ponižovali, 

a ja som stál a hľadel do ich očú. 


Puškami, ľsťou a obuškami 

chcú ma dnes dostať na kolená 

a Kajfáš prosí, na Stalina zaklína: 
zraď, biskup spišský, zraď! 

A ja sa smejem diablovi, 

smeje sa nahlas moje staré srdce 

a s Krížom dvíham i svoj vlastný kríž. 
Pozlacujte si Hradčany 

a na červeno natierajte 

guľaté veže Kremľu, — 

moje zlato je svätožiara mučených 


a moja červeň Ježišova krv! 


Tu v starodávnej Kapituli 

tých vyobcúvam, ktorí s Bohom kupčia, 
aby im Boh dal milosť ľutovať 

a pred Levočskou Pannou Máriou 

vystrieť sa na zem, plakať nad Slovenskom. 
A verných žehnám v mene Trojice, 

keď vidím toto storočie 

rozkvitať v teplej mučeníckej krvi 


sťa záhon ruží z vatikánskych záhrad. 


Hovorí spišský biskup Ján 

a jeho tvrdosť, jeho neoblomnosť 
svieti jak ostrie na meči 

svätého Pavla. 


PIESEŇ O LAMPE 


Keď odchádzal som z domu, 
od základu sa zachvel strom 

a za mestom 

v mesačnom svetle štekal pes. 

A dnes ten strom 

je moje telo, jeho cievy: 

ten osvetlený štekot 

je plač a bolesť mojej drámy 


so srdcom pod nohami. 


Odíduc z domu, nesiem domov 
sťa lampu plnú oleja, 

ktorú si rukou proti vetru 
zastieram s úžasom. 

Celé to moje vyhostené ja 

je obraz môjho domova, 
zdvihnutý nad časom 


neľútostného olova. 

Poznámka 


Táto sbierka veršov je spoločným dielom Miku- 
láša Šprinca a Karola Strmeňa. Skladá sa fakticky 
z dvoch sbierok, z "Vinohradu" Mikuláša Šprinca 
a zo "Striebornej legendy" Karola Strmeňa. Bolo 
šťastnou myšlienkou vydavateľa spojiť tieto dva 
celky v jeden a predložiť takto čitateľovi v jednom 
sväzku dielo dvoch básnikov, takých blízkych my- 
šlienkovou náplňou svojich prác. A ďakujeme zas 
láskavosti talianskeho sochára a maliara Uga Gra- 
ziottiho, že knihu môžeme spestriť reprodukciou 
dvoch jeho prác: bustou Mikuláša Šprinca a kresbou 
Karola Strmeňa, vypracovanou suchou ihlou. 


Mikuláš Šprinc, rodák z Krompách, patrí medzi 
najvynikajúcejších organizátorov slovenského kultúr- 
neho života, ako aj medzi tvorcov, usilujúcich sa o 
moderný výraz a pravú hľbku. Jeho prvá sbierka 
básní "Ozveny v samotách," ktorá vznikla v spišsko- 
kapitulskom seminári, je dôkazom toho, ako pre- 
svedčivo skúmal vlastné vnútro, prv než položil slovo 
na papier a dal mu konečnú podobu. Všetky jeho 
ďalšie verše, uverejňované nepretržite v "Sloven- 
ských pohľadoch," "Kultúre," "Eláne" a "Obrode," 
zvýrazňujú úspešnú cestu k tomu básnickému pozna- 
niu, ktorého intenzita a sviežosť robí ho dnes 
jedným z najoriginálnejších tvorcov slovenského 
slova. Za Slovenskej republiky bol riaditeľom 
Katolíckej akadémie a redaktorom časopisu "Kul- 
túra," ktorý prevzal po Dr. Ladislavovi Hanusovi. 
Spolupracoval s Jánom Harantom, P. G. Hlbinom 
a Karolom Strmeňom na antológii modernej sveto- 
vej katolíckej poézie, ktorá potom vyšla v Spolku 
sv. Vojtecha pod názvom "O Tebe spieva zem." 
Jeho prekladateľská činnosť je rozsiahla. Spomeň- 
me len dva sväzky štúdií a legend, preložených z 


taliančiny, z diela Giovanni Papiniho: antológiu z 
prác nemeckého jezuitu Lipperta, ktorého dielo 
malo taký hlboký vplyv na utváranie špirituálneho 
realizmu. Zvlášť treba vyzdvihnúť jeho preklad 
"Duinských elégií" R. M. Rilkeho, ktoré sú pravde- 
podobne najťažšou knihou modernej svetovej poé- 
zie. Pamiatku svojho predčasne zosnulého priateľa 
a brilantného básnika Pavla Ušáka-Olivu venoval 
dielo, kde opísal jeho posledné chvíle a uverejnil 
rad jeho neznámych básní, ktoré zostaly v rukopise 
u priateľov. Jeho plodnú činnosť vojnové udalosti 
zastavily, ale len načas. V Spojených štátoch vydal 
dielo "K slobodným pobrežiam," ktoré je ako 
zrkadlo jeho osobného života i tragédie slovenskej 
zeme. Je redaktorom edície "Slovo." Slovenská 
obrana uverejňovala na pokračovanie jeho medita- 
tívne "Listy z Coral," venované Karolovi Strmeňovi. 


Karol Strmeň je rodák zo Slovenského Medera 
a je asi prvým básnikom, ktorého dal národu slo- 
venský juh. Ešte za maďarskej okupácie vydal sbier- 
ku básní "Výžinok života," ktorá vyšla v Košiciach. 
Maďarská cenzúra ju poriadne sostrihala a vyškrtala, 
ale aj v tejto dokaličenej forme upútala na seba 
pozornosť slovenskej literárnej kritiky. Neskôr žil na 
Slovensku ako utečenec z obsadeného územia a 
vydal početné preklady z cudzích rečí. Z rumunskej 
literatúry preložil básne klasika Mihaila Eminescu, z 
taliančiny "Nový život" Danteho, z americkej tvorby 
"Havrana" Edgara A. Poeho, z nemčiny dielo R. M. 
Rilkeho, ktoré je najobsiahlejším slovenským výbe- 
rom z básní tohto rakúskeho génia. Prekladal aj 
polštiny, chorvátčiny, francúzštiny a španielčiny. S 
Dr. Ladislavom Hanusom a kritikom Jozefom K. 
Šmálovom spolupracoval na založení časopisu a 
nakladateľstva "Obroda" v Ružomberku, kde sa 
potom stal redaktorom edície "Problémy." Jeho 
básne, preklady kritiky a štúdie uverejňovaly "Kul- 
túra," "Obroda," "Slovenské pohľady" a "Elán." 


V Spojených štátoch prednáša dejiny slovenskej 
kultúry na Wilkes College vo Wilkes-Barre, Pa. V 
emigrácii vytvoril rad diel, dosiaľ nepublikovaných, 
ktoré sú značným prínosom do slovenskej kultúry. 
Je to v prvom rade preklad Danteho "Inferna" v 
rýmovaných tercínach, ďalej sedem hier Shake- 
spearových, preklad "Sonetov z portugalčiny" od 
E. B. Browningovej, preklad "Vraždy v katedrále" 
od T. S. Eliota a iné. "Strieborná legenda," časť 
tejto knihy, je vlastne len antologiou jeho emi- 
grantskej pôvodnej poézie. 


Ugo GraziotHi, ktorého umelecké diela zdobia 
túto knihu, študoval umenie v Ríme i na Slovensku 
za štyri roky. Viaceré jeho práce sú v múzeách a 
obrazárňach Slovenska. Jeho umelecká tvorba z 
oných čias je úzko spojená so Slovenskom a jeho 
životom. Po vojne stal sa profesorom na Krá- 
ľovskej akadémii výtvarných umení v Ríme. Prí- 
tomne pracuje v ústave slovenských benediktínov 
v Clevelande a je profesorom maliarstva na lnsti- 
tute cé Art. Za pomerne krátky čas získal si úctu 
a vysoké ocenenie v umeleckých kruhoch Cleve- 
landu. Je pôvodcom busty zakladateľa slovenských 
benediktínov, Rev. Gregora Vaniščáka. V Ríme 
modeloval viacerých slovenských politikov a spiso- 
vateľov. Hovorí dobre slovensky a roky, ktoré 
prežil na Slovensku, považuje za najkrajšie roky svoj- 
ho života. 

